O αστρολογικός χάρτης του Πρωθυπουργού. Τι μας αποκαλύπτει για τον χαρακτήρα του; - BORO από την ΑΝΝΑ ΔΡΟΥΖΑ - boro.gr\nΑρχική / More / ΖΩΔΙΑ / O αστρολογικός χάρτης του Πρωθυπουργού. Τι μας αποκαλύπτει για τον χαρακτήρα του;\nO αστρολογικός χάρτης του Πρωθυπουργού. Τι μας αποκαλύπτει για τον χαρακτήρα του;\nΔεκέμβριος 7, 2015 ΖΩΔΙΑ\nΟ πρωθυπουργός της χώρας, ο Αλέξης Τσίπρας, είναι σίγουρα το πρόσωπο των ημερών, και σίγουρα θα θέλαμε να ξέρουμε κάποια στοιχεία του χαρακτήρα του για να τον γνωρίσουμε καλύτερα.. Ο αστρολογικός του χάρτης έχει να μας αποκαλύψει πολλά..\nΟ Αλέξης Τσίπρας γεννήθηκε στην Αθήνα στις 28 Ιουλίου 1974 στην Αθήνα, ώρα 01:30 πμ. Είναι Λέων με ωροσκόπο Δίδυμο.\nΔιάβασε εδώ την ερμηνεία του αστρολογικού του χάρτη\nΖώδιο Λέων: Η αυτοπεποίθηση και το θάρρος του Λέοντα είναι ολοφάνερα στην προσωπικότητα του Αλέξη Τσίπρα. Όπως και το χάρισμα αυτού του ζωδίου να μπαίνει μπροστά και να μεταδίδει τον ενθουσιασμό και την αισιοδοξία του στους άλλους. Είναι μια προσωπικότητα με "άστρο" και απολαμβάνει τον θαυμασμό που αποσπά. Θέλει να κερδίζει την εκτίμηση και τον έπαινο των άλλων και, παρόλο που τα καταφέρνει μια χαρά μόνος του, η καλύτερή του είναι όταν έχει την υποστήριξη των γύρω του, που στην προκειμένη περίπτωση είναι ένα μεγάλο ποσοστό των κατοίκων μιας χώρας. Σαν σταθερό ζώδιο, αφοσιώνεται σε εκείνο που τον εμπνέει, έχει πείσμα και είναι ανυποχώρητος μέχρι να καταφέρει τον σκοπό του.\nΩροσκόπος Δίδυμοι: Ο ηγετικός και αρκετά "ηρωικός" χαρακτήρας του Λέοντα εμπλουτίζεται με το επικοινωνιακό χάρισμα των Διδύμων και ενισχύει την ικανότητα του Αλέξη Τσίπρα να απευθύνεται στα πλήθη με άνεση, αυθορμητισμό και γλαφυρότητα. Επιπλέον, πέρα από το νεαρό της ηλικίας του, ο Αλέξης Τσίπρας έχει το εκσυγχρονιστικό πνεύμα που ενισχύει ο ωροσκόπος του, μαζί με τη δημιουργικότητα της σκέψης και την πρωτοτυπία των εμπνεύσεων. Όσο κι αν μεγαλώσει, θα έχει πάντα τη δυνατότητα να αγγίζει όχι μόνο τους νέους, αλλά άτομα όλων των ηλικιών, όπως και να μη σταματά ποτέ να εξελίσσεται πνευματικά, μένοντας συντονισμένος με τις πιο νέες ιδέες και τεχνολογίες. Το ζώδιο των Διδύμων στον ωροσκόπο του δίνει επίσης την κοσμοπολίτικη άνεση στις επαφές του με το εξωτερικό.\nΕρμής στον Καρκίνο: Ένα από τα μυστικά της δημοφιλίας του Αλέξη Τσίπρα είναι ο Ερμής στον Καρκίνο, που τον κάνει να εκφράζεται και να επικοινωνεί περισσότερο με την καρδιά, παρά με το μυαλό. Πραγματικά, είναι το είδος του ανθρώπου που ζει με βάση το "ακολούθα την καρδιά σου". Αλλά και τη διαίσθηση, καθώς αυτή η όψη βοηθά να διαμορφώνει κανείς απόψεις βασισμένος περισσότερο στην εσωτερική του φωνή, αντί για τη στείρα λογική. Επίσης, αυτό το αστρολογικό χαρακτηριστικό τον κάνει να αναζητεί ερμηνείες για όλα τα ανεξήγητα.\nΔίας στους Ιχθύς: Και με τον Δία στους Ιχθείς επιβεβαιώνονται δύο χαρακτηριστικά του Αλέξη Τσίπρα που προαναφέρθηκαν: αφενός το ενδιαφέρον για τους άλλους (αυτή τη φορά από την πιο συναισθηματική πλευρά του) και αφετέρου η ισχυρή διαίσθηση. Πραγματικά υπάρχει μέσα του μια γνήσια ευαισθησία που τον ωθεί στην ανακούφιση των αναξιοπαθούντων. Παράλληλα του αρέσει να εξετάζει σε βάθος τα πράγματα (κάτι με το οποίο συμφωνεί και η Σελήνη του στον Σκορπιό) και έχει πλούσια φαντασία.


Greek Rowers: Αναταράξεις στον Ιστιοπλοϊκό Όμιλο Θεσσαλονίκης\nΑναταράξεις στον Ιστιοπλοϊκό Όμιλο Θεσσαλονίκης\nΑπό γονείς αθλητών του Ιστοπλοϊκού Ομίλου Θεσσαλονίκης λάβαμε και δημοσιεύουμε την παρακάτω επιστολή.\nΑναταράξεις στον Ιστιοπλοϊκό Όμιλο Θεσσαλονίκης.\nΦουρτούνα και τρικυμία στο κωπηλατικό τμήμα του Ι.Ο.Θ.\nΟ ένας προπονητής δήλωσε επίσημα παραίτηση, ενώ έπονται και άλλες.\nΓονείς, αθλητές και προπονητές βρίσκονται σε αναβρασμό έχοντας πρόβλημα συνεργασίας με τον έφορο της κωπηλασίας κ. Μακάριο, ο οποίος δεν έχει καμία επαφή με τους προπονητές, τους αθλητές και φυσικά ούτε με το άθλημα.\nΤο ποτήρι ξεχείλισε και οι γονείς αναγκαστήκαμε να γράψουμε αυτήν την επιστολή όταν πρίν από λίγες μέρες το αυτοκίνητο του σωματείου που πήγαινε τα παιδιά μας για προπόνηση στην λίμνη Βόλβη, έμεινε από μηχανική βλάβη στο δρόμο. Έγιναν τηλέφωνα σε γονείς και στον έφορο (ο οποίος δήλωσε πρόβλημα). Για την μεταφορά κινητοποιήθηκαν οι προπονητές και γονείς, οι οποίοι άφησαν τις δουλειές τους και έσπευσαν να βοηθήσουν. Ο έφορος απών, όχι μόνο δεν έδωσε λύση την ώρα του προβλήματος αλλά ούτε ενδιαφέρθηκε να ρωτήσει τι απέγιναν τα παιδιά, ούτε ένα τηλεφώνημα να ευχαριστήσει κάποιους που άφησαν τις δουλειές τους και έχασαν το μεροκάματό τους για να βοηθήσουν.\nΤελικά σε ποιους εμπιστευόμαστε τα παιδιά μας;\nΦυσικά έπειτα και από το παραπάνω γεγονός εμείς εμπιστευόμαστε μόνο τους προπονητές. Μόνο αυτούς γνωρίζουμε, αφού ποτέ δεν είδαμε εκπρόσωπο της διοίκησης.\nΦέτος έχουμε πάει με τα παιδιά μας σε έξι αγώνες και ο έφορος δεν ήρθε ποτέ μαζί μας.\nΟι προπονητές δηλώνουν στον διοργανωτή Σύλλογο να μην φωνάξει τον ΙΟΘ τιμής ένεκεν, να απονείμει μετάλλια γιατί απλά δεν υπάρχει εκπρόσωπος. Σε όσους αγώνες οι διοργανωτές έχουν φωνάξει τον Ι.Ο.Θ, οι γονείς παίρνουμε τα έπαθλα και εμείς εκπροσωπούμε τον όμιλο στις απονομές.\nΜέχρι και στο Πανελλήνιο Πρωτάθλημα που πήγαμε, γονέας πήρε το μετάλλιο του Ι.Ο.Θ.\nΈνα Σάββατο ειδοποιηθήκαμε ότι ο έφορος συγκάλεσε συγκέντρωση αθλητών. Επειδή τα παιδιά τα πηγαίνουμε εμείς, περιμέναμε και εμείς μαζί με τα παιδιά και τους προπονητές τον έφορο.\nΜας έστησε και δεν ήρθε ποτέ, ούτε είχε την ευαισθησία να πάρει ένα τηλέφωνο να το ακυρώσει, ούτε φυσικά από ότι μάθαμε από τους προπονητές να ζητήσει ένα συγνώμη, δείχνοντας έτσι την αλαζονική και υπεροπτική στάση του και ότι δεν έχει κανένα ενδιαφέρον και καμία συμπαράσταση στο τμήμα.\nΕμείς είμαστε κοντά στα παιδιά μας, άρα και κοντά στην Κωπηλασία. Τα μεταφέρουμε κάθε μέρα και μόνο με τους προπονητές έχουμε γνωριστεί. Τα παιδιά μας με αυτούς έχουν δεθεί και με αυτούς ζουν κάθε μέρα. Είναι κρίμα το καλό αυτό κλίμα να δυναμιτίζεται από έναν άνθρωπο που δεν έχουμε δει ποτέ. Στο τμήμα της κωπηλασίας τον έχουνε ονομάσει «ο αόρατος έφορος».\nΕσείς αγαπητέ κ.Πολυχρονιάδη από ότι ακούμε έχετε πολλά χρόνια στην Διοίκηση του Ομίλου, και αγαπάτε την κωπηλασία και ορθή κρίση διαθέτετε.\nΠροφανώς να μην τα γνωρίζατε αυτά και πολλά άλλα. Εάν τα γνωρίζατε γιατί τον καλύπτετε; Εάν πάλι δεν τα γνωρίζατε και τα μαθαίνετε τώρα τι περιμένετε;\nΔεν γνωρίζουμε εάν τον εμπιστεύεστε, εμείς πάντως όχι. Δεν μπορούμε να εμπιστευτούμε έναν άνθρωπο που άφησε στο δρόμο τα παιδιά μας, χωρίς να νοιαστεί στο απειροελάχιστο γι αυτά.\nΤα παιδιά μας αγαπάνε την κωπηλασία και δεν θα πρέπει να γίνει ο κύριος αυτός η αιτία να σταματήσουν το άθλημα.\nΜε την ελπίδα ότι θέλετε το καλύτερο για το τμήμα, περιμένουμε την γρήγορη επίλυση του προβλήματος για να συνεχίσουν αθλητές και προπονητές αναπόσπαστοι το έργο τους και να συνεχιστεί η ομαλή και γεμάτη επιτυχίες πορεία των παιδιών μας στο άθλημα που φέρνουν επιτυχίες στον σύλλογο όπως γινόταν και όλο το προηγούμενο διάστημα.\nΟι γονείς του τμήματος κωπηλασίας του Ι.Ο.Θ.


Φτερά αεροσκαφών που αλλάζουν μορφή εν πτήσει - Newpost.gr\nτου Newsroom Δημοσίευση 27 Μαΐου 2014, 15:28 / Ανανεώθηκε 27 Μαΐου 2014, 15:30 Φτερά αεροσκαφών που αλλάζουν μορφή εν πτήσει\nΤα πτηνά είναι σε θέση να αλλάζουν τη θέση των πούπουλων στα φτερά τους ανάλογα με τη ροή του αέρα, ωστόσο τα φτερά των αεροσκαφών είναι φτιαγμένα από άκαμπτα υλικά. Για σκοπούς προσγείωσης (και μείωσης της ταχύτητας γενικότερα) επεκτείνονται ειδικά «flaps», στις άκρες των φτερών, ωστόσο και αυτά είναι άκαμπτα. Αυτό σκοπεύει να αλλάξει το πρόγραμμα SARISTU: «Τα flaps θα έπρεπε να μπορούν να προσαρμόζονται στη ροή του αέρα και έτσι να βελτιώνουν την αεροδυναμική του αεροσκάφους» αναφέρει ο Μάρτιν Σούλερ, ερευνητής του Fraunhofer Instıtute for Electronıc Nano Systems ENAS. Σε αυτό το πλαίσιο, έχει αναπτυχθεί ένας μηχανισμός ο οποίος αλλάζει το σχήμα του flap, ανάλογα με τη ροή του αέρα. Η έκταση της αλλαγής, η οποία λαμβάνει χώρα εν πτήσει, καθορίζεται από ειδικούς αλγορίθμους, που δημιούργησε το ENAS σε συνεργασία με ερευνητές από το CIRA (το ιταλικό κέντρο αεροδιαστημικών ερευνών) και το Πανεπιστήμιο της Νάπολι.\nΟ μηχανισμός που επιτρέπει την αλλαγή του σχήματος μπορεί να λειτουργήσει μόνο εάν το flap είναι φτιαγμένο από εύκαμπτο υλικό. Με το πρόβλημα αυτό ασχολήθηκαν ερευνητές του Fraunhofer Instıtute for Manufacturıng Technology and Advanced Materials IFAM. «Αναπτύξαμε ένα “δέρμα” με εναλλασσόμενες άκαμπτες και μαλακές “ζώνες”» αναφέρει ο Αντρέας Λέρινγκ, του Fraunhofer IFAM.\nΟ μηχανισμός βρίσκεται κάτω από τις μαλακές ζώνες, οι οποίες είναι και αυτές που «βλέπουν» το μεγαλύτερο τέντωμα. Το ιδιαίτερα καινοτόμο χαρακτηριστικό είναι το υλικό που χρησιμοποιείται, καθώς τα εύκαμπτα σημεία είναι φτιαγμένα από ειδικό ελαστομερικό αφρό, διατηρώντας έτσι την ελαστικότητά τους ακόμα και σε ακραίες συνθήκες θερμοκρασίας (από -55 έως 80 βαθμούς Κελσίου). Ήδη βρίσκονται σε στάδιο δοκιμών τέσσερα πρωτότυπα των 90 εκατοστών, ενώ η εν λόγω τεχνολογία επιδείχθηκε στο ILA Berlin Air Show.\nΩστόσο, η επιθυμητή μείωση κατανάλωσης κηροζίνης (της τάξης του 6%) δεν θα επέλθει μόνο με αυτόν τον τρόπο: ερευνητές του Fraunhofer IFAM δουλεύουν πάνω και σε ένα δεύτερο project, επικεντρωνόμενοι στην άκρη των φτερών.\nΕιδικότερα, έχουν αναπτύξει ένα κομμάτι- «λοβό» που αποτελεί τμήμα του άκρου του φτερού και αλλάζει μορφή κατά τη διάρκεια της πτήσης για να κρατά την αντίσταση στον αέρα όσο το δυνατόν μικρότερη. Από τη στιγμή που κάθε κενό μεταξύ αυτού και του σταθερού φτερού θα ακύρωνε οποιαδήποτε θετική επίδραση, οι ερευνητές ανέπτυξαν ένα ελαστικό συνδετικό στοιχείο.\n«Η δουλειά αυτή καλύπτει τα πάντα, από τη χημική σύνθεση μέχρι την τεχνολογία επεξεργασίας και κατασκευής» αναφέρει ο Λέρινγκ. Όπως και στην προαναφερθείσα περίπτωση των flap, το συγκεκριμένο τμήμα διατηρεί την ελαστικότητά του σε θερμοκρασίες από -55 ως 80 βαθμών Κελσίου και δεν αντιμετωπίζει πρόβλημα σε υψηλές ταχύτητες του ανέμου.


Eurolife ERB Ασφαλιστική: Εθελοντική Αιμοδοσία σε συνεργασία με το Σ.Υ.Α.Ε. - EEA Insurance\nΜε μεγάλη επιτυχία ολοκληρώθηκε η αιμοδοσία στη Eurolife ERB Ασφαλιστική, στo πλαίσιo της δράσης του Συλλόγου Υπαλλήλων Ασφαλιστικών Επιχειρήσεων (Σ.Υ.Α.Ε.). Πρόκειται για τη δεύτερη κατά σειρά αιμοδοσία του Σ.Υ.Α.Ε.\nΜε μεγάλη επιτυχία ολοκληρώθηκε η αιμοδοσία στη Eurolife ERB Ασφαλιστική, στo πλαίσιo της δράσης του Συλλόγου Υπαλλήλων Ασφαλιστικών Επιχειρήσεων (Σ.Υ.Α.Ε.). Πρόκειται για τη δεύτερη κατά σειρά αιμοδοσία του Σ.Υ.Α.Ε., η οποία πραγματοποιήθηκε σε συνεργασία με το νοσοκομείο Ευαγγελισμός, με στόχο την ενίσχυση της Τράπεζας Αίματος για όλους τους συναδέλφους και τις οικογένειές τους.


gardenguide2021-09-27T12:42:01+03:00September 27, 2021|ΦΥΤΑ ΕΣΩΤΕΡΙΚΟΥ ΧΩΡΟΥ|0 Comments\nΚαλαθέα, με τα εντυπωσιακά φύλλα\nΒοτανική ταξινόμηση: Υπάρχουν αρκετά είδη καλαθέας που χρησιμοποιούνται στη διακόσμηση. Από τα πιο δημοφιλή είναι το Calathea zebrina. Οι καλαθέες ανήκουν στην οικογένεια Marantaceae, η οποία περιλαμβάνει σύμφωνα με το wikipedia (https://en.wikipedia.org/wiki/Marantaceae) γένη και είδη φυτών τα περισσότερα ενδημικά της Αμερικής, ορισμένα της Ασίας και της Αφρικής.\nΚαταγωγή: Νότια Αμερική και κυρίως Μεξικό\nΆλλες ονομασίες: Prayer Plants, Zebra plant. Επίσης, ένα άλλο φυτό εσωτερικού χώρου που έχει ως κοινό όνομα Zebra plant είναι η Αφελάνδρα Aphelandra Squarrosa της οικογένειας Acanthaceae.\nΤοξικότητα: Δεν είναι τοξικό για τις γάτες και σκύλους.\nΒοτανικά χαρακτηριστικά της καλαθέας\nΎψος – Ανάπτυξη φυτού: Το ύψος της καλαθέας κυμαίνεται στα 40-60 cm. Μπορεί να φτάσει και το 1 μέτρο.\nΦύλλα: Τα φύλλα της καλαθέας είναι πολύ εντυπωσιακά και ουσιαστικά είναι αυτά που δημιουργούν την εντυπωσιακή όψη του φυτού. Είναι μεγάλα και πλατιά. Σχηματίζει ιδιαίτερους χρωματιστούς που κάνει το φυτό ελκυστικό.\nΆνθη: Η καλαθέα στις περιοχές που αναπτύσσεται σε εξωτερικό χώρο παράγει μωβ ή λευκά άνθη χωρίς καλλωπιστική αξία. Στη χώρα μας δεν βγάζει λουλούδια.\nΡίζες: Δημιουργεί πλούσιο ριζικό σύστημα στη γλάστρα. Με διαχωρισμό του ριζικού συστήματος δημιουργούμε 2 ή και περισσότερα φυτά.\nΚατάλληλες συνθήκες για σωστή ανάπτυξης στην καλαθέα\nΡυθμός ανάπτυξης: Έχει μέτριο προς ταχύ ρυθμό ανάπτυξης.\nΦως: Η καλαθέα δεν πρέπει να τοποθετείται σε σημεία που χτυπάει άμεσα το φως του ήλιου. Ιδανικά τοποθετείται σε σημεία του δωματίου που υπάρχει ημισκιά. Το σκοτεινό σημείο ενός δωματίου δεν είναι καλή επιλογή.\nΘερμοκρασία: Η καλαθέα αναπτύσσεται καλύτερα σε σταθερές θερμοκρασίες δωματίου που κυμαίνονται από 18-25ºC. Απότομη αλλαγή της θερμοκρασία μπορεί να είναι καθοριστική για την ανάπτυξη του φυτού. Επιπλέον, πρέπει να τοποθετείται σε σημεία που δεν δημιουργούνται κρύα ή θερμά ρεύματα αέρα.\nΈδαφος-Χώμα: Προτιμάμε χώμα εσωτερικού χώρου πλουσιο σε τύρφη και μέτρια οργανική ουσία.\nΥγρασία: Σαν τροπικό φυτό η καλαθέα απαιτεί θερμό και υγρό περιβάλλον. Ο χώρος που θα τοποθετηθεί θα πρέπει να πληρεί αυτές τις συνθήκες. Για αυτό και θα πρέπει να προσέχουμε ιδιαίτερα όταν την τοποθετούμε σε εσωτερικούς χώρους καταστημάτων καφέ ή εστιατορίων συνήθως που μπορεί να υπάρχει χαμηλή ατμοσφαιρική υγρασία.\nΤι χρειάζεται η καλαθέα;\nΠόιτισμα: Το χώμα πρέπει να μένει πάντα υγρό αλλα φυσικά να μην λασπώνει. Το πότισμα ανάλογα και τη γλάστρα, το σημείο που έχει τοποθετηθεί, την εποχή και τη θερμοκρασία του δωματίου συνήθως γίνεται 1 φορά ανά εβδομάδα. Το καλοκαίρι μπορεί να χρειαστούν 2 φορές την εβδομάδα.\nΛίπασμα: Χρησιμοποιούμε υγρό συνήθως λίπασμα για πλάσινη ανάπτυξη (Δείτε τη σειρά με τα υγρά λιπάσματα εδώ). Χρησιμοποιούμε λίπασμα 1-2 φορές το μήνα.\nΜεταφύτευση: Η μεταφύτευση σε μεγαλύτερη γλάστρα γίνεται καλύτερα την άνοιξη. Στον πάτο της γλάστρας τοποθετούμε ελαφρόπετρα για καλύτερη αποστράγγιση του νερού. Χρησιμοποιούμε χώμα για φυτά εσωτερικού χώρου, με αρκετή τύρφη.\nΔεν δημιουργούνται σοβαρά προβλήματα από προσβολές εντόμων ή ανάπτυξη ασθενειών. Πιο συχνά όσον αφορά τα έντομα μπορεί να εμφανιστούν, αφίδες, κοκκοειδή ή τετράνυχος στα φύλλα και στους βλαστούς. Σε σημεία ή περίοδο με αρκετά χαμηλή ατμοσφαιρική υγρασία παρατηρείται στα φύλλα καφέ ξηράνσεις. Επίσης, το άμεσο ηλιακό φως μπορεί να δημιουργήσει ξηράνσεις σε φύλλα.\nΚλάδεμα και περιποίηση καλαθέας\nΑφαιρούμε τα ξερά φύλλα, κόβοντας το μίσχο λίγα εκατοστά κάτω από το ξεραμένο φύλλο. Δεν χρειάζεται άλλη ενέργεια.\nΚύρια συμπτώματα στην καλαθέα και πως τα αντιμετωπίζουμε\nΚίτρινα φύλλα με ξηράνσεις περιφερειακά: Το φυτό μάλλον ‘έχει τοποθετηθεί σε σημείο με άμεσο ηλιακό φως που έχει προκαλέσει εγκαύματα στα φύλλα. Η δεύτερη περίπτωση είναι να έχει ποτιστεί με νερό βρύσης που περιέχει υψηλά ποσοστά φθορίου.\nΚαφέ και μαύρες κηλίδες στα φύλλα: Το φυτό έχει ποτιστεί πολύ. Σε πολλές περιπτώσεις το σύμπτωμα αυτό φεύγει όταν αφήσουμε το χώμα να ξεραθεί και ποτίζουμε λιγότερο προσπαθώντας να βρούμε την σωστή ποσότητα που χρειάζεται η καλαθέα μας.\nΚιτρίνισμα στα φύλλα με επάρκεια νερού. Εάν το φυτό ποτίζεται καλά όμως έχει κίτρινα φύλλα τότε το πρόβλημα μπορεί να προέρχεται από το νερό της βρύσης. Αφήστε το νερό όλο το βράδυ στο ποτιστήρι και ποτίστε το πρωί ή χρησιμοποιήστε απιονισμένο νερό.\nΠως γίνεται ο πολλαπλασιασμός στην καλαθέα\nΟ πιο συχνός τρόπος πολλαπλασιασμού της καλαθέας είναι με διαίρεση του φυτού. Μεγάλα φυτά μπορούν να δώσουν 2 ή και περισσότερα νέα φυτά. Αυτό που χρειάζεται είναι να διαχωρίσουμε προσεκτικά το αρχικό φυτό και σε κάθε νέο τμήμα να υπάρχουν μερικές αρχικές ρίζες και τουλαχιστον 2-3 φύλλα. Τοποθετούμε το κάθε νέο τμήμα σε μια νέα γλάστρα.\nΗ καλαθέα στη διακόσμηση εσωτερικών χώρων\nΕίναι φυτό που χρησιμοποιείται συχνά στη διακόσμηση εσωτερικών χώρων τόσο ιδιωτικών όσο και επαγγελματικών. Είναι σχετικά εύκολο φυτό και ιδιαίτερα όμορφο. Δεν χρειάζεται μεγάλους χώρους και δεν λερώνει εύκολα τα γύρω σημεία.\nΔιακοσμητική αξία: Αναμφίβολα τα εντυπωσιακά φύλλα της\nΣε χώρους αναμονής επαγγελματικών γραφείων, ιατρείων κλπ\nΔιακόσμηση εσωτερικών χώρων, γραφείων, καταστημάτων\nΔιακόσμηση σε χώρους αναμονής και διαδρόμους κλινικών και άλλων επαγγελματικών χώρων\nΕισόδους επαγγελματικών χώρων\nΣε ιδιωτικούς χώρους πολυκατοικιών\nΣτο σπίτι σε διάφορα σημεία, ανάλογα με το μέγεθος του χώρου – livingroom, μπάνιο, διάδρομοι κλπ.


[Ελλάδα]Το πάρτυ 500 ατόμων στην πλατεία ,η επέμβαση της Αστυνομίας και οι καταγγελίες του Δημάρχου - EPIRUS TV NEWS\n[Ελλάδα]Το πάρτυ 500 ατόμων στην πλατεία ,η επέμβαση της Αστυνομίας και οι καταγγελίες του Δημάρχου\nepirustvnews 5/06/2020 08:43:00 π.μ.\nΕπεισόδια έλαβαν χώρα χθες το βράδυ στην πλατεία του Αγίου Ιωάννη, με την Αστυνομία να προσπαθεί να απομακρύνει άτομα που είχαν συγκεντρωθεί εκεί.\nΤα νεαρά άτομα επιτέθηκαν στους αστυνομικούς πετώντας μπουκάλια μπύρας και φωνάζοντας.\nΣύμφωνα με πληροφορίες του aparaskevi-images.gr διμοιρίες των ΜΑΤ προσπάθησαν να διώξουν άτομα που είχαν συγκεντρωθεί στην πλατεία ενώ στην πλατεία μετέβη και ο Δήμαρχος κ. Βασίλης Ζορμπάς.\nΣε καθαρισμό και απολύμανση της πλατείας Αγίου Ιωάννη προέβησαν σήμερα το πρωί οι υπάλληλοι καθαριότητας του Δήμου.\nΟι εργασίες έγιναν παρουσία του Δημάρχου Βασίλη Ζορμπά, ο οποίος ήδη έχει καταγγείλει το γεγονός της χθεσινής πολυμελούς συγκέντρωσης και όπως ανακοίνωσε έχει απευθυνθεί στην Αστυνομία και το αρμόδιο Υπουργείο. Αναφερόμαστε στο χθεσινοβραδινό πάρτι που συγκέντρωσε κατ’ εκτίμηση περί τα 500 άτομα στην πλατεία, χωρίς τη λήψη στοιχειωδών προφυλάξεων για την αποφυγή μετάδοσης του κορωνοϊού, παρά τις αναλυτικές και συστηματικές οδηγίες και τις σχετικές απαγορεύσεις από τα κυβερνητικά στελέχη.\nΠάρτυ άνω των 500 ατόμων διοργάνωσαν διακινητές ναρκωτικών στην πλατεία Αγ. Ιωάννη στην Αγία Παρασκευή,\nκατήγγειλε στον 94.0 και τις Δημοτικές Διαπλοκές ο Δήμαρχος της πόλης Βασίλης Ζορμπάς.\n«Όλη η πόλη το συζητάει και το γνωρίζουμε, ότι στη συγκεκριμένη πλατεία γίνεται ευρύτατη διακίνηση . Το μείζον, όμως θέμα είναι, ότι τα άτομα τα οποία μαζεύονται στη πλατεία είναι από άλλες περιοχές και αυτό θα έχει ως αποτέλεσμα να μεταφερθεί και εξαπλωθεί ο κορωνοϊός σε μία πόλη 《ΚΑΘΑΡΗ》 ΚΡΟΥΣΜΑΤΩΝ. Έχω ξεκινήσει την ενημέρωση υπουργών ,και όλης της ιεραρχίας της Ελληνικής Αστυνομίας. Περιμένω εντός της ημέρας την αντίδραση τους και το αποτέλεσμα αυτής της αντίδρασης», τόνισε χαρακτηριστικά ο κ. Ζορμπάς.\n[Ελλάδα]Το πάρτυ 500 ατόμων στην πλατεία ,η επέμβαση της Αστυνομίας και οι καταγγελίες του Δημάρχου Reviewed by epirustvnews on 5/06/2020 08:43:00 π.μ. Rating: 5


Οι 10 καλύτερες προσφορές για ξενοδοχεία - Bellmawr\nΟι καλύτερες προσφορές ξενοδοχείων - Bellmawr, Νιού Τζέρσεϊ\nBellmawr - Προσφορές ξενοδοχείων\nΠαροχές Επιχειρηματικό κέντρο Ίντερνετ Αίθουσες συσκέψεων Ξενοδοχείο μη καπνιστών Δωμάτια με πρόσβαση για άτομα με αναπηρία Κλιματισμός Δωρεάν WiFi Περιλαμβάνεται πρωινό Πρόσβαση-αναπηρικό καρότσι Σουίτες Υπηρεσία δωματίου Γυμναστήριο Δωρεάν στάθμευσηΌλα\nΝο 1 από 4 ξενοδοχεία με την καλύτερη σχέση ποιότητας-τιμής: Bellmawr\nΝο 2 από 4 ξενοδοχεία με την καλύτερη σχέση ποιότητας-τιμής: Bellmawr\nΝο 3 από 4 ξενοδοχεία με την καλύτερη σχέση ποιότητας-τιμής: Bellmawr\nΝο 4 από 4 ξενοδοχεία με την καλύτερη σχέση ποιότητας-τιμής: Bellmawr\nBellmawr (26): B&B εκεί κοντά\n1,1 χλμ. από Bellmawr\n2,2 χλμ. από Bellmawr\nRodeway Inn(Γκλόστερ Σίτι)\n3,2 χλμ. από Bellmawr\n3,4 χλμ. από Bellmawr\n3,6 χλμ. από Bellmawr\n3,7 χλμ. από Bellmawr\n4,4 χλμ. από Bellmawr\n6,0 χλμ. από Bellmawr\n6,8 χλμ. από Bellmawr\n7,0 χλμ. από Bellmawr\n7,9 χλμ. από Bellmawr\n8,0 χλμ. από Bellmawr\n8,5 χλμ. από Bellmawr\nCourtyard by Marriott Philadelphia South at The Navy Yard(Φιλαδέλφεια)\n8,6 χλμ. από Bellmawr\n8,8 χλμ. από Bellmawr\nWoodSpring Suites Cherry Hill(Cherry Hill)(Ιδανικός συνδυασμός τιμής/ποιότητας!)\n9,3 χλμ. από Bellmawr\n9,4 χλμ. από Bellmawr\n9,6 χλμ. από Bellmawr\n10,3 χλμ. από Bellmawr\n10,4 χλμ. από Bellmawr\n10,5 χλμ. από Bellmawr\n10,8 χλμ. από Bellmawr\nBellmawr: Δείτε περισσότερα ξενοδοχεία


Ψυκτικοί Ελευσίνα, ΕΜΠΕΙΡΟΣ ΨΥΚΤΙΚΟΣ ΕΛΕΥΣΙΝΑ 2130.90.58.82\nΨυκτικός, Ψυκτικοί Ελευσίνα\nΣε αναζήτηση για Ψυκτικοί Ελευσίνα η εταιρεία psyktikos24.gr παρέχει ολοκληρωμένες υπηρεσίες σε τομείς όπως επισκευή-εγκατάσταση-συντήρηση οικιακών ψυγείων, επαγγελματικών ψυγείων και συστημάτων κλιματισμού σε Ελευσίνα και Αττική. Όλοι οι ΨΥΚΤΙΚΟΙ ΕΛΕΥΣΙΝΑ μας διαθέτουν την απαιτούμενη εμπειρία και αναλαμβάνουν εργασίες σχετικές με εγκατάσταση κλιματιστικών, service και επισκευή κλιματιστικού και κλιματιστικών μονάδων κάθε τύπου.\nΜε το πέρασμα των χρόνων, η εταιρεία psyktikos24.gr ανέπτυξε το εύρος του εργασιακού κύκλου παρέχοντας πλέον ολοκληρωμένες λύσεις που αφορούν την επισκευή (service) και εγκατάσταση κλιματιστικών, την επισκευή (service) και εγκατάσταση ψυγείων και την εγκατάσταση ψυκτικών θαλάμων. Οι αδειούχοι ψυκτικοι ελευσινα μας αναλαμβάνουν από απλά έργα ψύξης και κλιματισμού μέχρι πολύπλοκες εγκαταστάσεις κλιματιστικών μονάδων και ψυκτικών θαλάμων σε Ελευσίνα και όλη την Ελλάδα. Ο κάθε ΨΥΚΤΙΚΟΣ ΕΛΕΥΣΙΝΑ ξεχωριστά είναι σε θέση να φέρει εις πέρας κάθε ψυκτική εργασία σε οικιακούς και επαγγελματικούς χώρους, όπως νοσοκομεία, εμπορικά καταστήματα, τράπεζες, ξενοδοχεία, χώροι εστίασης, κ.α.\nΣυντήρηση κλιματιστικού (Service) Ελευσίνα\nΤο κλιματιστικό σας με την πάροδο των χρόνων μπορεί να εξελιχθεί σε μία από τις μεγαλύτερες εστίες μικροβίων με αποτέλεσμα η ετήσια συντήρησή του από έναν επαγγελματία ψυκτικός Ελευσίνα να είναι επιτακτική ιδιαίτερα όταν αφορά πάσχοντες με χρόνια αναπνευστικά προβλήματα και παιδιά.\nΕγκατάσταση και επισκευή κλιματιστικού Ελευσίνα\nΗ απεγκατάσταση ενός κλιματιστικού, είναι μια εργασία που πρέπει να την εκτελεί τεχνίτης ΨΥΚΤΙΚΟΣ ΕΛΕΥΣΙΝΑ. Τις περισσότερες φορές η απεγκατάσταση του κλιματιστικού γίνεται είτε επειδή θέλουμε να πάρουμε μαζί μας το κλιματιστικό (λόγω μετακόμισης) είτε επειδή θέλουμε να το τοποθετήσουμε σε διαφορετική θέση. Σε κάθε περίπτωση η αποσύνδεση του κλιματιστικού θα πρέπει να γίνει βάσει συγκεκριμένων οδηγιών και με απόλυτη ασφάλεια.\nΕγκατάσταση και επισκευή οικιακών ψυγείων Ελευσίνα\nΕγκατάσταση και επισκευή επαγγελματικών ψυγείων Ελευσίνα\nΟι έμπειροι ψυκτικοί μας αναλαμβάνουν επισκευή, εγκατάσταση, service και συντήρηση κάθε τύπου επαγγελματικών ψυγείων σε Ελευσίνα και Αττική όπως επαγγελματικά ψυγείου τύπου πάγκοι, mini bar, self service, παγομηχανές, παγωτομηχανές και ψύκτες νερού.\nΒλάβη στην ηλεκτρονική πλακέτα του κλιματιστικού μπορεί να οδηγήσει σε μειωμένη απόδοση του κλιματιστικού ή σε μη λειτουργία του. Ένας έμπειρος ΨΥΚΤΙΚΟΣ ΕΛΕΥΣΙΝΑ μπορεί να επιδιορθώσει την βλάβη στην πλακέτα.\nΠλέον για ΨΥΚΤΙΚΟΙ ΕΛΕΥΣΙΝΑ εμπιστευόμαστε την εταιρεία psyktikos24.gr. Άψογη και γρήγορη εξυπηρέτηση χωρίς κρυφές χρεώσεις και αστερίσκους.\nΚατόπιν ακατάπαυστης λειτουργίας εν μέσω καλοκαιριού, το κλιματιστικό μας χάλασε. Καλέσαμε για ΕΠΙΣΚΕΥΗ ΚΛΙΜΑΤΙΣΤΙΚΟΥ ΕΛΕΥΣΙΝΑ και εντός μισάωρου ο ψυκτικός της εταιρείας είχε ήδη δώσει ξανά ζωή στο κλιματιστικό μας.\nΔιαπιστώσαμε πως το ψυγείο μας είναι η αιτία για την πτώση του γενικού ρελέ στο σπίτι μας. Φωνάξαμε άμεσα τεχνικό ψυχτικό για SERVICE ΨΥΓΕΙΟΥ ΕΛΕΥΣΙΝΑ.


Applied Science - Η Εταιρία\nΆρθρα Δημοσίευσης Ισολογισμών\nΛύσεις DW / BI και Εφαρμογές\nΗ Applied Science είναι μια δυναμική εταιρία στο χώρο της Υψηλής Τεχνολογίας, που λειτουργεί ως Systems and Networks Integrator προσφέροντας ολοκληρωμένες λύσεις και διαθέτοντας Προϊόντα και Υπηρεσίες υψηλής ποιότητας.\nΟι δραστηριότητες της εταιρίας επικεντρώνονται στους τομείς των Βάσεων Δεδομένων σε εφαρμογές Data Warehousing καθώς και στον τομέα της Επιχειρηματικής Ευφυΐας. Παράλληλα υποστηρίζει Συστήματα Desktop και Δίκτυα Επικοινωνιών, με έμφαση σε εφαρμογές on-line.\nΑπό την ίδρυση της το 1991 η Applied Science προσαρμόζεται στις απαιτήσεις της αγοράς, σ' αυτούς τους ταχέως εξελισσόμενους τομείς.\nΑυτό έχει οδηγήσει την Applied Science να αναπτύξει μια ισχυρή και μοναδική γκάμα λύσεων που περιλαμβάνει:\nPerformance Management solutions που συνδυάζουν στρατηγικές πρωτοβουλίες με λειτουργικές επιδόσεις μέσω μετρήσεων σε πραγματικό χρόνο και των σχετικών απεικονίσεων.\nBusiness Intelligence solutions που δίνουν τη δυνατότητα σε όλους τους εργαζόμενους να κάνουν χρήση των πληροφοριών που διατίθενται, είτε είναι Αναλυτές με σύνθετες απαιτήσεις είτε απλοί χρήστες.\nSearch solutions που συνθέτουν δομημένα και αδόμητα στοιχεία και διευκολύνουν τους χρήστες να βρίσκουν την πληροφορία που τους είναι απαραίτητη.\nIntegration solutions οι οποίες ενεργοποιούν διαδικασίες που χρησιμοποιούν κάθε είδους δεδομένα, εφαρμογές και middleware.\nIndustry solutions που μπορούν να συνδυάζουν πολλές και διαφορετικές τεχνολογίες για να λύσουν συγκεκριμένα προβλήματα.\nData Warehousing όπου τα δεδομένα μετατρέπονται σε πληροφορία υψηλής ποιότητας και καλύπτουν όλες τις ανάγκες μιας επιχείρησης σε reports και διαχείριση δεδομένων, για όλα τα επίπεδα χρηστών. Η πληροφορία μπορεί να διοχετευθεί προς οποιονδήποτε μέσα σε μια επιχείρηση ή και ευρύτερα, όπως σε πελάτες, συνεργάτες, υπαλλήλους, διευθυντές, ανώτατα στελέχη κλπ., οποτεδήποτε και από οπουδήποτε.


Μήνας Περιβάλλοντος στα Carrefour | CultureNow.gr\nΑρχική Σελίδα » Θέματα » Νέα » Μήνας Περιβάλλοντος στα Carrefour\nCULTURENOW / 18-06-2009 / 15:34\nΜήνας Περιβάλλοντος στα Carrefour\nΟ Όμιλος Carrefour Μαρινόπουλος, ευαισθητοποιημένος στην προστασία του περιβάλλοντος έχει ανακηρύξει το μήνα Ιούνιο, Μήνα Προστασίας του Περιβάλλοντος. Στο πλαίσ…\nΟ Όμιλος Carrefour Μαρινόπουλος, ευαισθητοποιημένος στην προστασία του περιβάλλοντος έχει ανακηρύξει το μήνα Ιούνιο, Μήνα Προστασίας του Περιβάλλοντος. Στο πλαίσιο αυτό, προχωρά σε μία σειρά ενεργειών, με στόχο την αφύπνιση της περιβαλλοντικής συνείδησης των καταναλωτών και το συνδυασμό των αγορών με την υπευθυνότητα.\nΣυγκεκριμένα, δίνοντας ιδιαίτερη σημασία στην αξία της ανακύκλωσης, η Carrefour Μαρινόπουλος για τον Ιούνιο διπλασιάζει τα Κέντρα Ανταποδοτικής Ανακύκλωσης που βρίσκονται εγκατεστημένα στα καταστήματά του δικτύου της.\nΣτα Κέντρα αυτά οι καταναλωτές μπορούν να επιστρέφουν προς ανακύκλωση πλαστικά μπουκάλια, γυάλινες φιάλες, μεταλλικά κουτιά, χάρτινες συσκευασίες, ηλεκτρικές μικροσυσκευές, κινητά τηλέφωνα και μπαταρίες, συμβάλλοντας κι ίδιοι ενεργά στην προστασία του περιβάλλοντος. Η Carrefour Μαρινόπουλος αποτελεί ιδρυτικό μέλος του Εθνικού Συλλογικού Συστήματος «Ανταποδοτική Ανακύκλωση», το οποίο έχει εγκριθεί από το Υπουργείο ΠΕΧΩΔΕ.\nΠαράλληλα με την ενίσχυση και τη διάδοση της Ανταποδοτικής Ανακύκλωσης, η Carrefour Μαρινόπουλος λεει «ΟΧΙ» στην πλαστική σακούλα, ενώ προχωρά δυναμικά στην προώθηση της επαναχρησιμοποιούμενης τσάντας Carrefour. Πιο συγκεκριμένα, από την Παρασκευή 05 Ιουνίου 2009 έως το Σάββατο 29 Αυγούστου 2009, με τη χρήση της τσάντας Carrefour, χαρίζει στους καταναλωτές, δωροεπιταγές για βιολογικά προϊόντα, καθώς και πόντους στην κάρτα Club. Με την ενέργεια αυτή τους προτρέπει να εντάξουν στις καθημερινές τους αγορές τη φιλική προς το περιβάλλον επαναχρησιμοποιούμενη τσάντα και να καταργήσουν τις πλαστικές σακούλες.\nΟ σεβασμός στο περιβάλλον και η ευαισθητοποίηση των πολιτών αποτελούν πάγια πολιτική του ομίλου Carrefour Μαρινόπουλος. Η εταιρία προτρέπει όλους τους καταναλωτές να στηρίξουν εμπράκτως τη σημαντική αυτή προσπάθεια, έχοντας την πεποίθηση πως η διαφύλαξη του περιβάλλοντος είναι υπόθεση όλων μας και η λύση βρίσκεται στην κοινή προσπάθεια.


Ούτε ένα σημάδι ζωής – Θρίλερ η εξαφάνιση μητέρας και της 17χρονης κόρης της στην Κατερίνη – Politis Online\nΟύτε ένα σημάδι ζωής - Θρίλερ η εξαφάνιση μητέρας και της 17χρονης κόρης της στην Κατερίνη\n«Με το Amber Alert έαν το παιδί ή το ο άτομο που ψάχνουμε έχει περασει από κάπου, κάποιος έχει μια μαρτυρία. Εδώ έχουμε μια σιγή, δεν έχουμε καμία πληροφορία στο που μπορεί να βρίσκονται η μητέρα και η κόρη της. Αυτό μας ανησυχεί πολύ». Για το θρίλερ της εξαφάνισης μητέρας, και της ανήλικης κόρης της που πάσχει από κινητικά προβλήματα, από το χωριό Μηλιά της Κατερίνης μίλησε στον ΘΕΜΑ 104,6 ο πρόεδρος του Χαμόγελου του Παιδιού Κώστας Γιαννόπουλος.\nΚάλεσε, δε, όποιον έχει την παραμικρή πληροφορία να καλέσει στο 116000, στην ευρωπαϊκή γραμμή για να την μοιραστεί «γιατί ούτε οι ομάδες διάσωσης δεν μπορούν να κάνουν γιατί δεν έχουν συγκεκριμένα στοιχεία.\n«Βρισκόμαστε σε αδιέξοδο. Ελπίζουμε να είναι κάτι απλό και να μην έχουμε άσχημα αποτελέσματα»\nΟ κ.Γιαννόπουλος επιβεβαίωσε, επίσης, τις πληροφορίες ότι υπήρχε μια ένταση στην μητέρα της 17χρονης «αλλά αυτό δικαιολογημένο όταν έχεις ένα παιδί που αγαπάς και το βλέπεις να δοκιμάζεται. Ελπίζω να μην έχει λυγίσει».\nΜαρτυρία που μπορεί να ρίξει φως\nΜια μαρτυρία στην εκπομπή «Μαζί σου Σαββατοκύριακο», προσθέτει νέα στοιχεία στην υπόθεση εξαφάνισης της 45χρονης μητέρας με τη 17χρονη κόρη της. Συγκεκριμένα, ιδιοκτήτης κεντρικού φωτογραφείου στην Κατερίνη ανέφερε ότι αναγνώρισε την 17χρονη από τη φωτογραφία που έχει κυκλοφορήσει στη δημοσιότητα. Επιπλέον, θυμήθηκε ότι πριν από λίγες μέρες, μαζί με τη μητέρα της, είχαν πάει στο φωτογραφείο του.\n«Φοβόμαστε μήπως συνέβη κάποιο ατύχημα»


StudioA-Blog: Τέσσερις βουλευτές που φλερτάρουν με τη διαγραφή\nΣύμφωνα με πληροφορίες ο Γιώργος Παπανδρέου θα περιμένει έως της Τρίτη και αν αυξηθεί ο αριθμός των βουλευτών που τον αμφισβητούν ευθέως, τότε δεν αποκλείεται να προχωρήσει ακόμα και σε ομαδικές διαγραφές.\nΉδη πάντως, τέσσερις βουλευτές που βρέθηκαν στο πλευρό του Κώστα Σημίτη, φλερτάρουν με την αποπομπή από την Κ.Ο. του ΠΑΣΟΚ.\nΟι Αλέκος Παπαδόπουλος, Έκτωρ Νασιώκας, Νάσος Αλευράς, Σούλα Μερεντίτη.\nΠιστεύω ότι αυτοί που διαφώνησαν, ειχαν τουλάχιστον το θάρρος της γνώμης τους. Αρκεί να σκεφτεί κανείς, κατω από ποιές συνθήκες εκφράστηκαν ανοιχτά και ξεκάθαρα, χωρίς τα ήξεις αφήξεις των μεγαλοστελεχών στο προηγουμενο διάστημα. Και μόνο για τη λεβεντιά του αντάρτη, μπράβο τους....


Πάτρα: Στο Ρίο μετά το εμβόλιο, αλλά «αθώος» τελικά ο εμβολιασμός! - ΑΧΑΪΚΗ ΠΟΛΙΤΕΙΑ\n24/07/2021 12:38 90 views0\nΙδού η απόδειξη ότι, ενίοτε οι «παρενέργειες» του εμβολίου ΔΕΝ είναι παρενέργειες, αλλά ανεξάρτητες παθήσεις που εντελώς συμπτωματικά κάνουν την εμφάνιση τους σε ώρες εμβολιασμού ή λίγο μετά από αυτόν.\nΜάλιστα πρωταγωνιστής του περιστατικού για το οποίο γίνεται λόγος είναι γνωστός πατρινός ο οποίος -επίσης τρομερή σύμπτωση- απασχολείται επαγγελματικά στον χώρο της Υγείας και μάλιστα το πόστο ευθύνης του σχετίζεται και με την εμβολιαστική διαδικασία στην ευρύτερη περιοχή της Περιφέρειάς μας.\nΟ ίδιος ολοκλήρωσε πριν από περίπου δύο εβδομάδες την διαδικασία εμβολιασμού του με το εμβόλιο της Pfizer. Έκανε δηλαδή και τις δύο δόσεις του εμβολίου, αλλά λίγο μετά την στιγμή του τελευταίου «τσιμπήματος» ένιωσε έναν δυνατό πόνο στο μπράτσο του.\nΤΟ «ΜΑΓΓΩΜΑ» ΣΤΟ ΜΠΡΑΤΣΟ\nΟ πόνος συνεχίστηκε και τις επόμενες δυο-τρεις ημέρες κι εντάθηκε για τα καλά, καθιστώντας αδύνατη ακόμα και την παραμικρή κίνηση του χεριού του. Όπως μας είπε ο ίδιος, αισθανόταν ένα ισχυρό «μάγγωμα» σε όλο το χέρι του στο οποίο είχε εμβολιαστεί, από το ύψος του ώμου μέχρι τον καρπό.\nΕπιπροσθέτως, κάθε προσπάθεια του να κάνει μία έστω και μικρή κίνηση του χεριού συνοδευόταν από ξαφνικό και αφόρητο πόνο σε όλο το άκρο.\nΔεν ήθελε και πολύ μέχρι ακόμα και ο ίδιος να αρχίσει να προβληματίζεται για το εάν όλο αυτό που τον είχε βρει ήταν αποτέλεσμα του εμβολιασμού του. Κάποια παρενέργεια δηλαδή σε σχέση με θρόμβωση ή πρώιμα συμπτώματα παράλυσης.\nΚαι όλα αυτά παρότι ο ίδιος ήταν εξ αρχής -και συνεχίζει να είναι- πολέμιος ενάντια σε κάθε αρνητή της επιχείρησης «ΕΛΕΥΘΕΡΙΑ» (του εμβολιασμού δηλαδή) αφού θεωρεί επικίνδυνη τη διάδοση της τάσης και άποψης για την δημόσια υγεία.\nΣΤΟ ΡΙΟ ΜΕΤΑ ΑΠΟ ΤΟΝ ΕΜΒΟΛΙΑΣΜΟ\nΠαρ’ όλα αυτά η επιμονή του πόνου του δημιούργησε απορίες. Έτσι απευθύνθηκε σε εξειδικευμένο γιατρό του Περιφερειακού Πανεπιστημιακού Γενικού Νοσοκομείου (Ρίο) για να δει τι του συνέβαινε.\nΌπως αποδείχθηκε… άλλη ήταν τελικά η αιτία του προβλήματος. Ή μάλλον ήταν άλλο το πρόβλημα και φυσικά δεν σχετιζόταν ούτε στο ελάχιστο με τον εμβολιασμό.\nΣύμφωνα με τον γιατρό του έπασχε από «ασβεστοποιητική αρθρίτιδα». Πρόβλημα που απλά και μόνο έτυχε να κάνει αισθητή την εμφάνιση του στη φάση εμβολιασμού και πυροδοτώντας δικαίως σκέψεις μην τυχόν και το εμβόλιο ευθυνόταν και ότι επρόκειτο για κάποια παρενέργεια.\nΓια την ιστορία, ο ασθενής έχει ξεκινήσει μια δύσκολη και επίπονη θεραπευτική διαδικασία αποκατάστασης, ελπίζοντας ότι πολύ γρήγορα θα μπορέσει να επανέλθει άκρως υγιής στα καθήκοντα του. Και… εμβολιασμένος πλήρως φυσικά. Χωρίς παρενέργειες, εννοείται…\nΚαι με εδραία την πεποίθηση ότι κάθε πιθανό πρόβλημα υγείας που εκδηλώνεται μετά τον εμβολιασμό δεν συνδέεται, κατ’ ανάγκη, με το εμβόλιο.


«Διαγνώστηκα με σπάνια μορφή καρκίνου μετά τη γέννα» | Infokids.gr\nΑρχική > Αληθινές Ιστορίες > «Διαγνώστηκα με την πιο σπάνια μορφή καρκίνου μόλις γέννησα. Πίστεψα ότι θα πεθάνω»\nΤο ΜΑΝΑ γιορτάζει 3 χρόνια ανελλιπούς προσφοράς και συνεχίζει από την αρχή της πανδημίας διαδικτυακά το έργο του\nΗ ανιψιά της Πρεζεράκου διαγνώστηκε με την πιο επιθετική μορφή καρκίνου – Φεύγει για Αμερική\nΤην σπαρακτική στιγμή που σκέφτηκε ότι θα πεθάνει, όταν έμαθε ότι πάσχει από μία σπάνια μορφή καρκίνου λίγο αφότου γέννησε την κόρη της, ανέσυρε στη μνήμη της μία 33χρονη μητέρα.\nΗ Λούσι Γκρέι από το Σέφιλντ της Βρετανίας, είχε πόνους και αιμορραγία μετά τη γέννηση της υγιέστατης κόρης της, τον Νοέμβριο του 2016.\nΈξι εβδομάδες αργότερα, μία ακτινογραφία αποκάλυψε ότι η Λούσι είχε αναπτύξει χοριοκαρκίνωμα, μία σπάνια μορφή καρκίνου της μήτρας που επηρεάζει μία στις 50.000 εγκυμοσύνες.\nΑυτό που ακολούθησε ήταν ένα ταξίδι στην κόλαση, το οποίο την άφησε σχεδόν παράλυτη, καθώς ο καρκίνος εξαπλώθηκε στη σπονδυλική της στήλη και τους μήνες της θεραπείας της βρισκόταν μακριά από την μικρή της κόρη και την οικογένειά της.\nΣήμερα, η Λούσι μοιράζεται την ιστορία της για να ενημερώσει σχετικά με τις συνέπειες που μπορεί να έχει στη ζωή μίας γυναίκας η τροφοβλαστική νόσος της κύησης και να δώσει έμπνευση και δύναμη.\n«Λάτρεψα το κάθε λεπτό της εγκυμοσύνης μου και δεν είχα κανένα πρόβλημα στη γέννα», ανέφερε η Λούσι, προσθέτοντας, ότι η κόρη της την γέμιζε δύναμη.\n«Όταν όμως μου είπαν ότι έχω καρκίνο, σκέφτηκα, ότι θα πεθάνω. Ένιωσα τα πιο ανάμεικτα συναισθήματα. Από τη μία ήμουν χαρούμενη που απέκτησα μωρό, από την άλλη όμως σκοτείνιασα μετά από αυτήν τη διάγνωση. Συνέχισα να σκέφτομαι γιατί να φέρω στον κόσμο αυτό το πλασματάκι και μετά να φύγω μακριά του;», πρόσθεσε.\nΈνα «ταξίδι» στην Κόλαση\nΟι εβδομάδες που ακολούθησαν ήταν βασανιστικές για τη Λούσι. Μαγνητικές τομογραφίες και ακτινογραφίες αποκάλυψαν όγκους στη μήτρα, τους πνεύμονες και τον εγκέφαλο και κατά συνέπεια έπρεπε να υποβληθεί σε μία σειρά στερεοτακτικής ακτινοθεραπείας για τους όγκους στον εγκέφαλο και στη συνέχεια χημειοθεραπεία.\nΠαρόλα αυτά, αυτή η σειρά θεραπειών δεν κατόρθωσε να μειώσει το μέγεθος των όγκων και η Λούσι υποβλήθηκε σε άλλους πέντε γύρους χημειοθεραπείας.\nΑκολούθησε υστερεκτομή, προτού επιστρέψει τελικά στο σπίτι της τον Δεκέμβριο του 2017 με φαρμακευτική αγωγή για την καταπολέμηση του καρκίνου, στοχεύοντας καρκινικά κύτταρα στο ανοσοποιητικό.\nΔυστυχώς, όμως, για εκείνη ο καρκίνος φαίνεται ότι είχε επιστρέψει, καθώς λίγες εβδομάδες αργότερα, την παραμονή πρωτοχρονιάς της ίδιας χρονιάς κατέρρευσε στο έδαφος με φρικτούς πόνους στην πλάτη και ανήμπορη να κινηθεί.\n«Μου είπαν ότι μπορεί να μην ξαναπερπατήσω»\nΤο 2018 διαγνώστηκε ως παραπληγική και υποβλήθηκε σε χειρουργική επέμβαση στη σπονδυλική στήλη, προκειμένου να αφαιρεθεί όγκος γύρω από τον νωτιαίο μυελό.\nΜεταφέρθηκε εκ νέου στο κέντρο, όπου είχε νοσηλευτεί στην προηγούμενη θεραπεία της και πέρασε εκεί άλλους πέντε μήνες με επιπλέον εντατικές χημειοθεραπείες και ειδική ιατρική φροντίδα.\n«Δεν σκέφτηκα ποτέ ότι για εκείνους ήταν απλά μία δουλειά. Ήταν μία τρομακτική περίοδος, αλλά το προσωπικό του νοσοκομείου την έκανε να φανεί όσο το δυνατόν πιο υποφερτή. Μπορούσα να πάρω την κόρη μου στον παιδότοπο και να την ταΐσω. Το προσωπικό καθόταν μαζί μου, μέχρι να καταλάβω τι ακριβώς μου συνέβαινε. Αναζητούσα τα πάντα στο Google, αλλά μου έλεγαν ότι η εμπειρία του καθενός ανθρώπου είναι εντελώς ξεχωριστή. Πραγματικά ήμουν σε καλά χέρια», ανέφερε η Λούσι.\nΤελικά, τον Μάιο του 2018 μεταφέρθηκε σε άλλο νοσοκομείο και ένα μήνα μετά σε κέντρο αποκατάστασης, όπου παρέμεινε εκεί άλλους έξι μήνες.\n«Μου είπαν ότι μπορεί να μην περπατούσα ξανά. Ήμουν σε αναπηρικό καροτσάκι, όμως προσπάθησα σκληρά και τώρα μπορώ να περπατήσω με πατερίτσες», είπε η Λούσι, η οποία ελπίζει να παντρευτεί τον Οκτώβριο του 2021.\nγυναικολογικός καρκίνος καρκίνος Μαμά Καρκίνος\nΤετάρτη, 8 Ιουλίου, 2020 στην κατηγορία Αληθινές Ιστορίες


Το σχέδιο της κυβέρνησης για το μεταναστευτικό | SDNA\nΚλειστά κέντρα στα νησιά και μεταφορά 20.000 ατόμων στην ενδοχώρα, περιλαμβάνει το κυβερνητικό σχέδιο για την αντιμετώπιση του μεταναστευτικού.\nΑντισταθμιστικά μέτρα θα δοθούν στις τοπικές κοινωνίες όπου φιλοξενούνται ή θα φιλοξενηθούν πρόσφυγες και μετανάστες, ενώ θα αυξηθούν τα μέτρα φύλαξης των συνόρων. Το σχέδιο παρουσίασαν ο κυβερνητικός εκπρόσωπος Στέλιος Πέτσας και ο υφυπουργός Άμυνας και Ειδικός συντονιστής για το μεταναστευτικό Αλκιβιάδης Στεφανής.\nΣτο πλαίσιο των προβλέψεων του κυβερνητικού σχεδίου, ενισχύονται οι δυνάμεις της Frontex, επιταχύνονται οι διαδικασίες χορήγησης ασύλου αλλά και επιστροφής των μη δικαιούχων στις χώρες προέλευσης, προκειμένου να σταλεί ένα ξεκάθαρο μήνυμα σε όσους πρόσφυγες και μετανάστες φτάνουν στη χώρα μας.\nΠαράλληλα, δημιουργείται ενιαίος φορέας επιτήρησης και ένας εθνικός συντονιστής εποπτείας ασυνόδευτων ανηλίκων μέσω της Προεδρίας της κυβέρνησης.\nΣε ό,τι αφορά την αποσυμφόρηση των νησιών που δέχονται το μεγαλύτερο βάρος, ανακοινώθηκαν μέτρα τόνωσης των τοπικών κοινωνιών στο φορολογικό, την υγεία, την παιδεία, την κοινωνική ωφέλεια, ενώ ως τις αρχές του χρόνου προωθείται η μετακίνηση 20.000 ανθρώπων στην ενδοχώρα.\nΣε ό,τι αφορά τις δομές φιλοξενίας, κλείνουν ή μετατρέπονται σε κλειστά κέντρα οι εγκαταστάσεις στη Μόρια, στη Χίο, τη Σάμο, την Κω και τη Λέρο και παράλληλα ενισχύονται με 500 προσλήψεις οι υπηρεσίες ασύλου.\nΤέλος, τίθενται συγκεκριμένες προϋποθέσεις λειτουργίας των Μη Κυβερνητικών Οργανώσεων που δραστηριοποιούνται στη χώρα μας.\n«Θα αποτρέψουμε να έχουμε νέα Μόρια» είπε ο υφυπουργός Εθνικής ‘Αμυνας Αλκιβιάδης Στεφανής, με τον Στέλιο Πέτσα να επισημαίνει ότι «η πολιτική των ανοικτών συνόρων έχει αποδοκιμαστεί από το λαό και στις πρόσφατες εκλογές».\n«Δεν θέλουμε να μην έχουμε προβλέψει τη δυνατότητα απορρόφησης παραπάνω ανθρώπων», ανέφερε.\nΟ κ. Στεφανής είπε ακόμη ότι περισσότερο έτοιμη είναι η δομή στη Σάμο και μέχρι τον Ιούλιο θα έχουν ολοκληρωθεί και θα έχουν τεθεί σε λειτουργία όλες οι δομές.\nΑυτή τη στιγμή υπάρχουν 67.000 αιτήσεις ασύλου υπό διαχείριση και άλλες 15.000 που βρίσκονται στο β’ στάδιο, και γι’ αυτό άμεσα η κυβέρνηση προχώρησε στη ψήφιση του νόμου που επιταχύνει τις διαδικασίες και προχωρά στην πρόσληψη 500 ανθρώπων στις σχετικές υπηρεσίες, δήλωσε εξάλλου.\nΑλκ. Στεφανής: «Σε 4,5 χρόνια είχαμε 1.806 επιστροφές»\n«Σε 4,5 χρόνια είχαμε 1.806 επιστροφές. Θέλουμε τα 3 χρόνια να τα κάνουμε 3 μήνες. Μπορούμε; Ναι θα το κάνουμε», διαβεβαίωσε ενώ επανέλαβε ότι ο βραχυπρόθεσμος σχεδιασμός προβλέπει τη μετακίνηση 20.000 ανθρώπων στην ενδοχώρα, ο μεσοπρόθεσμος τη λειτουργία νέων δομών ενώ υπάρχει και μακροπρόθεσμος σχεδιασμός. «Έχουμε επιχείρηση σε εξέλιξη. Καθημερινά αξιολογείς την κατάσταση και αναδιαμορφώνεις τις επιλογές σου», συμπλήρωσε εξηγώντας πως καμία δράση δεν είναι μεμονωμένη.\n«Όλα είναι συνδεδεμένα. Αποτροπή, μεταφορές, άσυλο. Γι’ αυτό και προχωράμε στον Ενιαίο φορέα Διαχείρισης Συνόρων», σημείωσε.\nΕρωτηθείς αν θα λειτουργήσουν κέντρα και στην ενδοχώρα απάντησε πως «υπάρχει σχεδιασμός, ναι, ξέρουμε πού θα τους πάμε». Είπε επίσης ότι οι πόροι είναι και εθνικοί και ευρωπαϊκοί και σε ύψος θα φτάσουν όσο χρειαστεί ενώ για τη Frontex και το ΝΑΤΟ είπε ότι «τους θέλουμε εκεί να βλέπουν την κατάσταση. Για τις κλειστές δομές στα νησιά, ο κ. Στεφανής είπε ότι θα χτιστούν από την αρχή και στο εσωτερικό τους θα γίνεται διαχωρισμός περιοχών, όπου θα διαβιούν μονογονεϊκές οικογένειες, άρρενες ή και διαχωρισμός κατά εθνικότητα.\n«Έχει αλλάξει η κατάσταση βεβαίως. Ψηφίστηκε νέος νόμος για τις διαδικασίες ασύλου, γίνονται προσλήψεις προσωπικού, ανακοινώσαμε ότι διαθέσαμε 14 εκατ. ευρώ αφού τα δώσαμε, προχωράμε στη συγκρότηση ενιαίου φορέα και σε κλειστές δομές, επιθυμούμε να ελέγξουμε τα σύνορά μας», υπογράμμισε ο κ. Στεφανής ενώ εξήγησε ότι ο Ενιαίος φορέας Φύλαξης των Συνόρων θα δώσει τη δυνατότητα να παρατηρούνται οι κινήσεις ακριβώς την ώρα που γίνονται κινήσεις από την απέναντι πλευρά και να φύγουμε από τη λογική του ελέγχου κυρίως με περιπολίες.\nΑπό την πλευρά του, ειδικότερα δε, για τα ανταποδοτικά μέτρα ενίσχυσης των τοπικών κοινωνιών ο κυβερνητικός εκπρόσωπος είπε απαντώντας σε σχετική ερώτηση, ότι αφορά όλους τους δήμους που σηκώνουν και θα σηκώσουν το βάρος.\nΕπιπλέον, ο Στέλιος Πέτσας επανάλαβε πως «δεν μπορεί κανείς να απολαμβάνει τα προνόμια της συνθήκης Σένγκεν χωρίς να έχει υποχρεώσεις» και υπογράμμισε πως «επιμένουμε στη δίκαιη κατανομή των βαρών και σε μια νέα πολιτική ασύλου».\nΤόνισε, τέλος, ότι πρόκειται για μεγάλο κοινωνικό ζήτημα και πως η πολιτική των ανοικτών συνόρων έχει αποδοκιμαστεί από το λαό και στις πρόσφατες εκλογές.\nΤην αντίδραση των κομμάτων της αντιπολίτευσης προκάλεσαν οι ανακοινώσεις της κυβέρνησης για τη διαχείριση του μεταναστευτικού ζητήματος.\nΠυρκαγιά σε δασική έκταση στον Δήμο Σπάτων-Αρτέμιδας (vid)\nΡεκόρ κρουσμάτων στο Τέξας: Έφτασαν κοντά στα 10.000 το τελευταίο 24ωρο\nΔύο συλλήψεις για παρεμπόριο στη Θεσσαλονίκη - Κατασχέθηκαν 12.500 προϊόντα\nΜητσοτάκης: «80.000 θέσεις εργασίας στο νέο Ελληνικό »\nΆσχημα μαντάτα για Βαγιαννίδη...\nΓάτσης: «Να πετύχουμε κάτι ξεχωριστό, στόχος ο τελικός»


Έρχεται η αυτόματη επιστροφή φόρου, έως 10.000 ευρώ | It's Possible\nαρχικηΟΙΚΟΝΟΜΙΑΈρχεται η αυτόματη επιστροφή φόρου, έως 10.000 ευρώ\n«Ξεκλειδώνουν» εντός του Αυγούστου αυτόματες επιστροφές φόρων έως 10.000 ευρώ σε επαγγελματίες και επιχειρήσεις. Με νομοθετική ρύθμιση που θα κατατεθεί στο πολυνομοσχέδιο του υπουργείου Οικονομικών το οποίο ψηφίζεται εντός της εβδομάδας, θα προσδιορίζεται το νέο πλαίσιο στο οποίο ο φόρος εισοδήματος νομικών προσώπων και ο ΦΠΑ σε επαγγελματίες και επιχειρήσεις θα επιστρέφονται με διαδικασίες εξπρές και χωρίς έλεγχο για ποσά έως και 10.000 ευρώ.\nΟι επιστροφές εξπρές προς επιχειρήσεις και επαγγελματίες αναμένεται να αρχίσουν εντός του Αυγούστου, δηλαδή αμέσως μετά την ψήφιση της ρύθμισης στη Βουλή και την έκδοση των σχετικών αποφάσεων από την Ανεξάρτητη Αρχή Δημοσίων Εσόδων (ΑΑΔΕ), όπως διαβάζουμε στο Euro2day.gr.\nΤην ίδια ώρα, ένας στους τρεις επαγγελματίες – επιχειρηματίες που σήμερα είναι υποχρεωμένος να περιμένει ακόμη και πάνω από ένα χρόνο προκειμένου να εισπράξει την επιστροφή φόρου που δικαιούνται θα πάρει σύντομα «ανάσα» ρευστότητας. Οι εκκρεμείς επιστροφές ΦΠΑ ως 10.000 ευρώ που θα δοθούν αυτόματα και χωρίς έλεγχο αφορούν σε πλήθος (επιχειρήσεων και επαγγελματιών) το 35% του συνόλου και το 4,5 τοις χιλίοις στο συνολικό ποσό. Έτσι, όπως αναφέρουν στελέχη της Καραγιώργη Σερβίας, από την αυτόματη επιστροφή των φόρων θα ωφεληθούν χιλιάδες φορολογούμενοι ενώ δεν δημιουργείται πρόβλημα στον προϋπολογισμό.\nΣτόχος του υπουργείου Οικονομικών και της Ανεξάρτητης Αρχής Δημοσίων Εσόδων είναι τους επόμενους μήνες να επιταχυνθεί η εξόφληση των ληξιπρόθεσμων υποχρεώσεων του κράτους προς τους φορολογούμενους μέρος των οποίων είναι οι εκκρεμείς επιστροφές φόρων. Μέχρι τον Αύγουστο του 2018 το υπουργείο Οικονομικών δεν θα πρέπει να έχει «στοκ» εκκρεμών επιστροφών φόρων για διάστημα μεγαλύτερο των 90 ημερών.\nΆλλωστε η επιτάχυνση της αποπληρωμής των ληξιπρόθεσμων υποχρεώσεων του κράτους προς τους ιδιώτες προβλέπεται και στην συμφωνία που συνόδευε την εκταμίευση της δόσης των 8,5 δισ. ευρώ προς την Ελλάδα.\n«Τα 3 πράγματα που σταμάτησα να κάνω και έγινα καλύτερος CEO»: Ένας ιδρυτής εξηγεί


Αναζητάτε ένα θρεπτικό, δυναμωτικό πρωινό; | fthis.gr\nΑναζητάτε ένα θρεπτικό, δυναμωτικό πρωινό;\nΣάββατο 14 Σεπτεμβρίου 2013, 13:30\nΠρωινό πλούσιο σε πρωτεΐνες υψηλότατης βιολογικής αξίας οι οποίες ενδυναµώνουν το µυϊκό σύστηµα. Παράλληλα, περιλαµβάνει βιταµίνες της οµάδας Β, που τονώνουν τον µεταβολισµό και την υγεία των νεύρων, βιταµίνη A και αντιοξειδωτική λουτεΐνη, οι οποίες προστατεύουν την όραση.\nΌλα αυτά μαζί αναδεικνύουν τα αυγά ποσέ σε ένα χαμηλό θερμιδικά πρωινό το οποίο σας συστήνουμε ανεπιφύλακτα (εκτός κι αν έχετε αλλεργία σε κάποιο από τα συστατικά του!). Για την παρασκευή του θα χρειαστείτε (για 4 μερίδες):\n*1 χούφτα µανιτάρια σε φέτες *2 ντοµάτες κοµµένες *4 αυγά *4 φέτες ψωµί ολικής άλεσης *Φρέσκος βασιλικός *Λίγο µαύρο πιπέρι.\nΒράζετε νερό σε μια μικρή κατσαρόλα. Ψήνετε στο γκριλ τις φέτες µανιταριών και τις ντοµάτες για 5΄ γυρίζοντάς τες και από τις δύο πλευρές. Σπάτε τα αυγά σε νερό που βράζει και τα ανακατεύετε για 3΄- 4΄ (εξαρτάται από το µέγεθος των αυγών και πώς τα προτιµάτε). Τοποθετείτε τις φέτες ψωµί σε ένα ζεστό πιάτο, περιχύνετε τα µανιτάρια και τις ντοµάτες και στην κορυφή τα αυγά ποσέ. Πασπαλίζετε µε πιπέρι. Τέλος, τοποθετείτε στην κορυφή λίγο βασιλικό για να ενισχύσει τη γεύση της ντοµάτας. Σερβίρετε µε γάλα ή χυµό εποχικών φρούτων.\nΦτιάχνω το πιο νόστιμο & θρεπτικό πρωινό!


Γράφτηκε από τον/την ΚΩΣΤΑΣ ΑΓΟΡΗΣ on 25 Φεβρουαρίου 2021 . Posted in Χωρίς Υπαγόρευση\n✒ Ημέρα κινητοποιήσεων ήταν η χθεσινή στο Πανεπιστημιακό Νοσοκομείο και στο «Χατζηκώστα». Οι εργαζόμενοι των δύο ιδρυμάτων, γιατροί, νοσηλευτές, διοικητικοί, πρόβαλλαν τα αιτήματά τους, όπως ένταξη στα βαρέα, μονιμοποίηση εκτάκτων, αυξήσεις μισθών κλπ.\nΟι μισοί εμβόλιο!\n✒ Η συγκεκριμένη κινητοποίηση συνέπεσε σχεδόν χρονικά με ένα πολύ ενδιαφέρον «μαντάτο». Στο «Χατζηκώστα», λέει, ο εμβολιασμός γιατρών – νοσηλευτών είναι στο 55 – 60%! Με άλλα λόγια, πέντε ή έξι στους δέκα έχουν κάνει το εμβόλιο. Οι υπόλοιποι όχι! Και είναι αρκετοί αυτοί...\n✒ Ειδικότερα για τους νοσηλευτές του ιδρύματος, μόνο οι μισοί έχουν εμβολιαστεί (50%), αν και είναι σε προτεραιότητα. Οι υπόλοιποι προφανώς αρνήθηκαν να «θωρακιστούν» έναντι του κορωνοϊού για τους δικούς τους λόγους, ιδεολογικούς ή ποιος ξέρει τι άλλο. Ούτως ή άλλως, δεν έχει σημασία η αιτιολογία αλλά το γεγονός.\nΟύτε οι χειρουργοί!\n✒ Εκείνο όμως που προκάλεσε μεγαλύτερη ταραχή και αναστάτωση σε όλους μας ήταν η είδηση ότι χειρουργοί και αναισθησιολόγοι, αλλά και νοσηλεύτριες διάφορων κλινικών, αν και βρίσκονται στην πρώτη γραμμή της μάχης, χωρίς να έχουν εμβολιαστεί εξακολουθούσαν να κάνουν κανονικά τη δουλειά τους. Δηλαδή να χειρουργούν ασθενείς!\n✒ Έτσι, ευάλωτοι και οι ίδιοι, κόλλησαν κορωνοϊό και το μέγα ερώτημα είναι το εξής: Ως ασθενείς οι ίδιοι εξακολούθησαν να κάνουν επεμβάσεις και πόσες ακριβώς ήταν αυτές; Μιλάμε για αμέλεια, για απαράδεκτη αδιαφορία και ανευθυνότητα εκ μέρους τους. Για να λέμε δηλαδή τα πράγματα με το όνομά τους...\n✒ Άραγε ανάμεσα στους εργαζομένους που χθες διεκδίκησαν τα δικαιώματά τους να ήταν και κάποιοι που αρνήθηκαν τον εμβολιασμό; Λογικά, με τα ποσοστά των αρνητών που έγιναν γνωστά, θα υπήρχαν και τέτοιοι. Οι οποίοι, μεταξύ άλλων, έβαλαν στα αιτήματά τους και τη χορήγηση μέσων ατομικής προστασίας...\n✒ Μα, το κράτος τους παρέχει το σημαντικότερο μέσο για την προστασία τους, το εμβόλιο και το αρνούνται! Τι άλλο να κάνει; Όσο για τους ίδιους, συνειδητοποιούν ότι εκτός από δικαιώματα έχουν και υποχρεώσεις απέναντι στους πολίτες; Ξέρουν ότι οφείλουν να τους προστατεύουν; Δε μιλάμε για όλους. Για τους αρνητές των εμβολίων είναι τα παραπάνω.\n✒ Πολύς λόγος έγινε τις προηγούμενες ημέρες για την απελευθέρωση των Ιωαννίνων και δικαίως. Μέγα γεγονός για την πόλη η αποτίναξη του Οθωμανικού ζυγού, ιστορικός σταθμός και για όλη τη χώρα όπως πολύ σωστά επισήμανε η Πρόεδρος της Δημοκρατίας στην σημαντική ομιλία της στο Πνευματικό Κέντρο.\nΛείπει ο Κων/νος!\n✒ Προτομές ηρώων του 12 – 13 έχουμε στήσει, μνημεία για τους Μπιζανομάχους υπάρχουν, το όνομα του ταγματάρχη Βελισσαρίου έχει δοθεί στο ομώνυμο στρατόπεδο, οδοί και πάρκα έχουν επίσης πάρει τα ονόματα άλλων αξιωματούχων της απελευθέρωσης. Λείπει μόνο ένα. Αυτό του διαδόχου Κωνσταντίνου, γνωστού με την επωνυμία «Ελευθερωτής»!\nΠουθενά το όνομα...\n✒ Άραγε το όνομά του μετά την αφαίρεσή του από την Κάτω Πλατεία να έχει δοθεί σε άλλο σημείο της πόλης; Σε δρόμο, πλατεία ή πάρκο; Ψάξαμε, αλλά δεν το βρήκαμε κάπου. Δηλαδή, το όνομα του ανθρώπου που ηγήθηκε του στρατού ο οποίος απελευθέρωσε τα Γιάννενα δεν υπάρχει πουθενά!\n✒ Γιατί τόσο... μίσος εναντίον του; Ως διάδοχος και αρχιστράτηγος ο Κωνσταντίνος έκανε σπουδαία πράγματα, μεταξύ των οποίων ήταν και η απαλλαγή τη Θεσσαλονίκης και των Ιωαννίνων από τον Οθωμανικό ζυγό. Ως βασιλιάς αργότερα έκανε και λάθη. Αυτά όμως δε θα τα κρίνουμε εμείς. Το θέμα είναι ότι τα Γιάννενα του οφείλουν πολλά κι έχουν χρέος να τον τιμήσουν. Τρόποι υπάρχουν...\n✒ «Αδικημένη» στη σκέψη μας είναι η απέναντι όχθη της λίμνης, η οποία έχει επίσης ένα σωρό ομορφιές, τουλάχιστον για εκείνους που μπορούν να τις εκτιμήσουν. Οι πάπιες και οι χήνες που κολυμπούν στα νερά της λίμνης εκεί κοντά στη Δουραχάνη κάτι ξέρουν παραπάνω...


Φυλογενετική τεχνημάτων: προσομοιώνοντας την εξέλιξης στην τάξη | www.scienceinschool.org\nJohn Barker, Judith Philip\nΜετάφραση από: Ηλέκτρα Τσαγλιώτη (Electra Tsaglioti) – Φοιτήτρια Βιολογίας, ΕΚΠΑ και Παναγιώτη Κ. Στασινάκη (Panagiotis K. Stasinakis) - Εκπαιδευτικός, Βιολόγος, MEd, PhD, Πανελλήνια Ένωση Βιοεπιστημόνων (PanHellenic Union of Bioscientists).\nΟι εξελικτικές σχέσεις ίσως είναι δύσκολα εξηγητές. Χρησιμοποιώντας απλά, καθημερινά αντικείμενα, οι μαθητές σας μπορούν να τις κατανοήσουν μόνοι τους.\nΕικόνα με την ευγενική\nχορηγία του Michael\nΤα πουλιά, οι νυχτερίδες και τα έντομα έχουν όλα φτερά. Τα άλογα, οι σαρανταποδαρούσες και οι κροκόδειλοι έχουν όλα πόδια. Πολλά άσχετα μεταξύ τους είδη μπορούν να ομαδοποιηθούν ανάλογα με τις φυσικές τους ομοιότητες – αυτό είναι ένα από τα προβλήματα με τη μελέτη μορφολογικών φαινοτύπων για τον προσδιορισμό των εξελικτικών σχέσεων. Η συγκλίνουσα εξέλιξη μπορεί να οδηγήσει σε φαινομενικά παρόμοιες δομές.\nΑν και το τελικό προϊόν μπορεί να είναι το ίδιο (για παράδειγμα, η παρουσία φτερών), τα σημεία εκκίνησης μπορεί να είναι πολύ διαφορετικά. Μερικοί οργανισμοί που φαίνονται παρόμοιοι και συνεπώς, μοιάζουν να συσχετίζονται, είναι στην πραγματικότητα πολύ απομακρυσμένοι ο ένας από τον άλλον σε ένα εξελικτικό δέντρο.\nχορηγία του kevincole /\nΣε μοριακό επίπεδο, μελέτες DNA και πρωτεϊνών μπορούν να χρησιμοποιηθούν για την παραγωγή ενός οικογενειακού δέντρου βλέποντας τις διαφορές ανάμεσα στις ομόλογες αλληλουχίες: αλληλουχίες οι οποίες θεωρείται πως έχουν εξελιχθεί από έναν κοινό πρόγονο. Ο Kozlowski (2010) περιγράφει μία εξαιρετική δραστηριότητα για να αναπαραστηθεί κάτι τέτοιο σε μία τάξη, αλλά υπάρχει μια αίσθηση αποστασιοποίησης σε αυτή τη μελέτη – οι απαραίτητες πληροφορίες απλά ανακτώνται (από το διαδίκτυο) και χρησιμοποιούνται. Το παρόν άρθρο παρέχει μια συμπληρωματική, πιο πρακτική εισαγωγή στις εξελικτικές μελέτες, κατά την οποία οι μαθητές συγκεντρώνουν όλες τις απαραίτητες πληροφορίες, χωρίς να έχουν υπόψη τους τις βασικές αρχές (της εξέλιξης).\nΣε αυτή τη δραστηριότητα, οι μαθητές σας μπορούν να χρησιμοποιήσουν ποικιλία αντικειμένων για να κατασκευάσουν μια τεχνητή φυλογένεση που βασίζεται στην μορφολογία. Το οικογενειακό δέντρο που θα κατασκευάσουν θα είναι τεχνητό, με την έννοια ότι τα χρησιμοποιούμενα αντικείμενα δεν έχουν πραγματικά εξελιχθεί το ένα από το άλλο.\nΠαρόλα αυτά, τα προβλήματα που αντιμετωπίζονται και οι ερωτήσεις που τίθενται είναι παρόμοιες με αυτές που επιλύουν οι παλαιοντολόγοι χρησιμοποιώντας δείγματα από απολιθώματα, ή οι εντομολόγοι χρησιμοποιώντας δείγματα από νεκρά έντομα στις εκθεσιακές βιτρίνες των μουσείων.\nΗ δραστηριότητα, η οποία διαρκεί περίπου 30 λεπτά, είναι κατάλληλη για ηλικιακό εύρος μαθητών, από την ηλικία των 15 ετών έως και προπτυχιακού επιπέδου. Επιτρέπει στους μαθητές να:\nΝα χρησιμοποιήσουν την μορφολογία για να κατασκευάσουν ένα «εξελικτικό» δέντρο.\nΝα συνδέσουν την μορφολογία με τις προσαρμογές και να σκεφτούν τι ορίζεται ως ένα είδος.\nΝα κάνουν υποθέσεις για την μορφολογία συνδετικών κρίκων που λείπουν (από το εξελικτικό δέντρο) και να διατυπώσουν ελέγχουν των υποθέσεών τους.\nΝα σκεφτούν τις δυσκολίες αλλά και τους περιορισμούς της χρήσης εξελικτικών δέντρων με βάση τη μορφολογία και τις αλληλουχίες DNA.\nΝα ερευνήσουν την έννοια της αποκλίνουσας, συγκλίνουσας και παράλληλης εξέλιξης.\nΝα παρουσιάσουν, να συζητήσουν να υπερασπιστούν και να αξιολογήσουν ένα προτεινόμενο εξελικτικό δέντρο.\nΝα αναγνωρίσουν την τεχνογνωσία που χρειάζεται να έχουν οι επιστήμονες όταν κατασκευάζουν εξελικτικά δέντρα.\nΜια νυχτερίδα που τρέφεται\nμε φρούτα (Pteropodidae)\nχορηγία του Peter van der\nSluijs / Wikimedia Commons\nΥπάρχουν τέσσερις κατευθυντήριες οδηγίες που χρησιμοποιούνται για την παραγωγή ενός εξελικτικού δέντρου με βάση την μορφολογία:\nΟι οργανισμοί που μοιάζουν με πολλούς τρόπους μεταξύ τους, είναι πιθανά πιο συγγενικοί από τους οργανισμούς που μοιάζουν μεταξύ τους λιγότερο. Δηλαδή, όσο μεγαλύτερη η ομοιότητα στη δομή (όσο πιο πολλά κοινά χαρακτηριστικά), τόσο πιο κοντινή η πιθανή σχέση μεταξύ δύο μορφών.\nΗ εξέλιξη είναι συνήθως το αποτέλεσμα της σταδιακής συσσώρευσης μικρών αλλαγών στη δομή (και στη λειτουργία), αλλά κατά καιρούς υπάρχουν μεγαλύτερες αλλαγές.\nΓενικότερα, απλούστερες μορφές δίνουν γένεση σε πιο περίπλοκες και μικρότερες μορφές σε μεγαλύτερες, όμως μπορεί να υπάρχουν και εξαιρέσεις.\nΟι εξελικτικές διαδικασίες δεν αντιστρέφονται, αλλά εξειδικευμένες δομές μπορεί να χαθούν.\nΔραστηριότητα: η εξέλιξη στην τάξη\nΜια εκδοχή αυτής της δραστηριότητας χρησιμοποιεί μεταλλικά αντικείμενα όπως βίδες, καρφιά, σύρμα συρραπτικού, συνδετήρες και πινέζες. Όσο μεγαλύτερος αριθμός αντικειμένων χρησιμοποιηθεί, τόσο πιο πολύ θα διαρκέσει η δραστηριότητα.\nΣαν οδηγός αναφέρεται ότι οι μαθητές θα χρειαστούν περίπου 15 λεπτά να ξεκαθαρίσουν τις εξελικτικές σχέσεις και 10-15 λεπτά για σχόλια και συζήτηση. Ο χρόνος που απαιτείται θα μπορούσε να μειωθεί χρησιμοποιώντας λιγότερα αντικείμενα ή χρησιμοποιώντας εκτυπωμένο υλικό αντί για πραγματικά αντικείμενα - παρόλα αυτά είναι πιο διασκεδαστικό να χρησιμοποιούνται πραγματικά αντικείμενα.\nΣχήμα 1: Εικόνα με\nχορηγία του John Baker\nΓια κάθε ομάδα, θα χρειαστείτε έναν αντιπρόσωπο από κάποια ή από όλα από τα ακόλουθα μεταλλικά αντικείμενα (σχήμα 1). Εναλλακτικά, μπορείτε να χρησιμοποιήσετε εκτυπωμένο υλικό που να αντιστοιχεί σε αυτά τα αντικείμενα (μπορείτε να κατεβάσετε τις οδηγίες για αυτή τη δραστηριότητα από την ιστοσελίδα του Science in School.)\n75mm πινέζα [A]\n20mm καρφί [Β]\n20mm βίδα [C]\nΦουρκέτα (50mm) [D]\nΣύρμα συρραπτικού (25mm) [E]\nΠαραμάνα (40mm) [F]\nΠριτσίνι (20mm) [G]\nΣυνδετήρας (32mm) [H]\n25 mm πινέζα [J]\nΚαρφίτσα ταπετσαρίας (20mm) [K]\n13 mm καρφί [L]\nΒίδα καθρέφτη (20mm) [M]\nΜονωμένο σύρμα συρραπτικού (13mm) [N]\nΠινέζα χαρτιού με κυκλική κεφαλή (20mm) [O]\nΠινέζα χαρτιού με επίπεδη κεφαλή (20mm) [P]\nΒίδα με κυκλική κεφαλή (25mm) [Q]\n50mm καρφί [R]\nΠινέζα (6mm) [S]\nΑγκίστρι (20mm) [T]\nΜπουλόνι (65mm) [Z]\nΣημειώστε, όμως, ότι τα αντικείμενα δεν είναι απαραίτητο να είναι ακριβώς στο μέγεθος που αναφέρεται.\nΧωρίστε την τάξη σε ομάδες.\nΑ) Μοιράστε ένα από κάθε αντικείμενο που φαίνεται στο σχήμα 1 σε κάθε ομάδα. Βεβαιωθείτε ότι κάθε αντικείμενο έχει ένα γράμμα.\nΒ) Ανακτήστε τις εικόνες των αντικειμένων που φαίνονται στο σχήμα 1 από την ιστοσελίδα του Science in Schoolw1 και κόψτε τα, κρατώντας το γράμμα με την φωτογραφία. Χρησιμοποιείστε τις εκτυπωμένες εικόνες σαν να ήταν τα κανονικά αντικείμενα.\nΖητήστε από τους μαθητές σας να κατατάξουν τα αντικείμενα για να κατασκευάσουν μια πιθανή εξελικτική σειρά, χρησιμοποιώντας τις τέσσερις κατευθυντήριες αρχές. Ενθαρρύνετε τους να χρησιμοποιήσουν την μικρότερη, απλούστερη δομή ως πιθανό κοινό πρόγονο της ομάδας και έπειτα να προσπαθήσουν να κατατάξουν τις άλλες σαν κλαδιά ενός δέντρου που προκύπτουν από αυτόν τον πρόγονο.\nΖητήστε από τους μαθητές σας να κατασκευάσουν τα δέντρα τους χρησιμοποιώντας τα γράμματα που συσχετίζονται με τα αντικείμενα.\nΕξηγείστε τους τις έννοιες της αποκλίνουσας, συγκλίνουσας και παράλληλης εξέλιξης. Στη συνέχεια βάλτε τους να σημειώσουν στα δέντρα τους πού μπορεί να υπάρχει πιθανή αποκλίνουσα, συγκλίνουσα ή παράλληλη εξέλιξη.\nΜερικές λύσεις και σημεία συζήτησης\nχορηγία της Isabelle King\nΜερικές εξελικτικές γραμμές φαίνονται πολύ προφανείς, ενώ άλλα αντικείμενα θα είναι πολύ δύσκολο να τοποθετηθούν στο δέντρο. Μερικά μπορεί να ταιριάζουν σε πολλές θέσεις.\nΟ κοινός πρόγονος είναι πιθανότατα ο L – μια μικρή απλή δομή με ένα μικρό κεφάλι και απλό σώμα.\nL → B → R είναι μια προφανής γραμμή που δείχνει την αύξηση σε μέγεθος.\nL → J → A είναι μια παράλληλη γραμμή με ένα τετράγωνο σώμα και ένα μεγαλύτερο κεφάλι σε σχέση με το L και το J. Το L ή το B ή το J μπορεί να δίνουν το → C με μία αύξηση στην περιπλοκότητα της κεφαλής και του σώματος. (Το L ή το B φαίνεται να είναι πιο πιθανοί πρόγονοι καθώς το J έχει τετράγωνο σώμα.)\nC → Q → Z είναι μια γραμμή που δείχνει την αύξηση στο μέγεθος, στην πολυπλοκότητα της κεφαλής και στην αλλαγή του σώματος. Πιθανότατα C → T μέσω αλλαγής στην κεφαλή συνοδευόμενης από λέπτυνση του σώματος.\nL → S → K είναι μια γραμμή που δείχνει αύξηση σε μέγεθος και εξειδίκευση της κεφαλής. Πιθανότατα S → P μέσω αύξησης σε μέγεθος, αλλά το υλικό είναι διαφορετικό συνεπώς είναι πιθανό ότι το Β ή το J → P, στην οποία περίπτωση θα υπάρχει σύγκλιση μεταξύ των P και S / K.\nΕίναι το G μέρος αυτής της εξελικτικής γραμμής; Είτε το S είτε το P θα μπορούσαν → G μέσω πάχυνσης και επακόλουθου διαχωρισμού του σώματος. Πιθανότατα G → O με συνδυασμό επιμήκυνσης και λέπτυνσης (όπως συμβαίνει στην περίπτωση του χελιού).\nΤο Μ παρουσιάζει ένα ενδιαφέρον πρόβλημα: από τα δύο μέρη του, το ένα, το κομμάτι της βάσης, είναι εμφανώς στη δομή του πολύ κοντά στο C. Το άλλο κομμάτι, της κορυφής, φαίνεται να έχει ομοιότητα με το Ζ αλλά η κεφαλή είναι λεία, όχι αυλακωμένη. To M δείχνει επίσης ομοιότητα με το S, αλλά το σώμα είναι σπειρωμένο, όχι λείο. Αυτό είναι πιθανότατα κομμάτι της απόκλισης από το C αλλά είναι εμφανώς σε σύγκλιση με το S. Τα κομμάτια αυτά αντιστοιχούν σε δύο φύλα (αναπαριστώντας τον φυλετικό διμορφισμό) ή είναι το Μ ένα παράξενο υβρίδιο μεταξύ των απογόνων των C και S;\nΌλες οι εξελικτικές γραμμές που λαμβάνονται υπόψη μέχρι τώρα έχουν ένα ευθύ σώμα και έναν μοναδικό άξονα (εξαιρέσεις είναι το G και το Ο όπου το σώμα είναι διπλό. Το Τ, το οποίο έχει καμπυλωτή κεφαλή, είναι ένας άλλος τύπος με μεγάλη απόκλιση). Θα μπορούσαμε να πούμε ότι όλες αυτές οι δομές είναι μέλη μιας κοινής τάξης- Orthos (από την ελληνική λέξη ‘ορθός’) ή κάποιο παρόμοιο όνομα. Τα άλλα αντικείμενα είναι λυγισμένα με διάφορους τρόπους – Sinuos (από την λατινική λέξη ‘καμπύλη’) ή κάποιο παρόμοιο όνομα. Από τα καμπυλωτά αντικείμενα η απλούστερη μορφή είναι πιθανότατα το Ε, με αποτέλεσμα αυτό να είναι πιθανά το κοντινότερο στον κοινό πρόγονο.\nΠιθανότατα L → E μέσω της απώλειας της μικρής κεφαλής και καμπύλωσης του σώματος, αλλά είναι επίσης πιθανό το T → E με απώλεια της σπειραματικής επιφάνειας και περαιτέρω κάμψης της κεφαλής. Φαίνεται πιο πιθανό το Τ να είναι σε σύγκλιση με τη γραμμή που προέρχεται από το Ε.\nE → N με προσθήκη της πλαστικής μόνωσης.\nE → D με επιμήκυνση και λέπτυνση των δύο πλευρών αλλά και τη νέα κυματοειδή εμφάνιση.\nD → W με περαιτέρω ασύμμετρη εξειδίκευση των δύο πλευρών.\nΤο Η και το F φαίνεται να είναι συγγενικά, με H → F με την προσθήκη υλικού για τον σχηματισμό κεφαλής. Το Η υπάρχει πιθανότητα να προέρχεται από το Ε με λέπτυνση και καμπύλωση, πιθανότατα με κοινή καταγωγή με το D. Έξτρα καμπύλωση πραγματοποιείται αργότερα, με αποτέλεσμα E → X (δεν παρουσιάζεται στην συλλογή- ένα απολίθωμα που μέχρι τώρα δεν έχει ανακαλυφθεί) → D → W και X → H → F.\nΤο G και το Ο έχουν διπλό σώμα – θα μπορούσαν να είναι μέρος της τάξης Sinuos; Το Ο μπορεί να προήλθε από το Ε μέσω λέπτυνσης και ανάπτυξης του κέντρου για την δημιουργία κάποιου είδους κεφαλής, και έπειτα το Ο μπορεί να εξελιχθεί προς το G με ενδυνάμωση και σταθεροποίηση. Σε αυτή την περίπτωση θα υπάρχει ισχυρή σύγκλιση μεταξύ των G και των S/P.\nΣτα πλαίσια κάθε τάξης, υπάρχουν πολλές αποκλίνουσες γραμμές. Σειρές που δείχνουν την αύξηση σε μέγεθος είναι κοινές στην ομάδα Orthos. Επίσης δείχνουν ποικιλομορφία στην ανάπτυξη της κεφαλής και του σώματος, και ανεξάρτητα αλλά και μαζί. Η ομάδα Sinuos φαίνεται να έχει ποικιλία στον τρόπο κάμψης των δύο σωμάτων. Κατά κύριο λόγο τα μέλη της ομάδας δεν έχουν κεφαλές – με αποτέλεσμα να είναι ίσως πιο πιθανό ότι το G και το Ο είναι Orthos και όχι Sinuos.\nΟι μαθητές σας μπορεί να έχουν σκεφτεί πολύ διαφορετικές σειρές εξελικτικών γραμμών αλλά όσο μπορούν να τις αιτιολογήσουν χρησιμοποιώντας τις τέσσερις κατευθυντήριες αρχές, κάθε σειρά είναι εξίσου σωστή. Αν τα αντικείμενα ήταν υφιστάμενοι οργανισμοί, τότε θα υπήρχαν και περαιτέρω περιθώρια διαπραγμάτευσης – όπως οι μελέτες των μοριακών τους χαρακτηριστικών ή της εμβρυολογίας τους – τα οποία θα μπορούσαν να υποστηρίξουν κάποιες υποθέσεις αναιρώντας άλλες και συνεπώς να δείχνουν με μεγαλύτερη σαφήνεια τις πιθανές εξελικτικές γραμμές.\nΦωτογραφία με την ευγενική\nχορηγία της Isabelle Kling\nΑυτού του είδους η δραστηριότητα μπορεί επίσης να πραγματοποιηθεί με σειρά άλλων αντικειμένων, για παράδειγμα μπισκότων ή αποξηραμένων ζυμαρικών. Αυτά τα υλικά μπορούν να εισάγουν άλλη μια μεταβλητή – αυτή του χρώματος. Η αλλαγές του χρώματος για παράδειγμα, αντιπροσωπεύουν καμουφλάζ, ή φυλετικό διμορφισμό;\nΓια μια απλή δραστηριότητα διάρκειας 20 λεπτών, μια μικρή ομάδα αντικειμένων μπορεί να χρησιμοποιηθεί, η οποία θα αντιπροσωπεύει τα προβλήματα με τα οποία έρχονται πολλές φορές αντιμέτωποι οι παλαιοντολόγοι. Νέα δείγματα μπορούν να εισαχθούν ως απολιθώματα που έχουν προσφάτως ανακαλυφθεί. Πως μπορούν αυτά τα νέα ευρήματα να εισαχθούν στο δέντρο;\nΜόλις οι μαθητές σας τελειώσουν τα εξελικτικά τους δέντρα, είναι σημαντικό να αξιολογήσουν ο ένας την δουλειά του άλλου. Για παράδειγμα, μπορούν να ρωτήσουν:\nΓιατί έβαλες το ΧΧ στην αρχή του δέντρου σου;\nΘεωρείς ότι το ΥΥ εξελίχθηκε πριν το ΖΖ;\nΘεωρείς ότι διαφορετικά χρωματισμένες εκδοχές του ίδιου σχήματος είναι το ίδιο ή διαφορετικό είδος;\nΈχει καμία ομάδα μαθητών παρουσιάσει πανομοιότυπα δέντρα με κάποια άλλη; Μπορεί κάθε ομάδα να εξηγήσει τους λόγους για τους οποίους επέλεξε συγκεκριμένα εξελικτικά μονοπάτια; Κάτι τέτοιο μπορεί να οδηγήσει σε μία συζήτηση σχετικά με το γιατί είναι πολύ δύσκολο να κατασκευαστεί ένα αδιαμφισβήτητα «σωστό» δέντρο. Οι μαθητές μπορούν τότε να εκτιμήσουν το βάθος και το εύρος εμπειρογνωσίας που απαιτείται να έχει ένα εξελικτικός βιολόγος\nΣτη συνέχεια, πείτε στους μαθητές σας ότι τα σχήματα των ζυμαρικών (ή των μπισκότων) τους είναι φτιαγμένα από ένα εύρος κυρίαρχων συστατικών (σιτάρι, σίκαλη και καλαμπόκι) και ότι αν έβλεπαν την χημική σύσταση κάθε σχήματος, θα έπαιρναν ένα πολύ διαφορετικό σετ δέντρων. Οι μαθητές συνηθίζουν να κάνουν την σύνδεση με το DNA. Για παιδιά 15-16 ετών, είναι αρκετό να πείτε ότι μερικά είδη έχουν παρόμοιο DNA, αν και φαίνονται πολύ διαφορετικά. Για μεγαλύτερους μαθητές (16+), η συγκλίνουσα και η αποκλίνουσα εξέλιξη μπορεί να συζητηθεί με μεγαλύτερη λεπτομέρεια.\nΜια επιπρόσθετη δραστηριότητα για μεγαλύτερους μαθητές μπορεί να είναι μια συζήτηση σχετικά με τη δυσκολία στην απομόνωση καθαρού DNA από αρχαία δείγματα (δείτε, για παράδειγμα, Hayes, 2011).\nΜια ακόμα επιπρόσθετη δραστηριότητα μπορεί να είναι η εισαγωγή της μοριακής φυλογένεσης σύμφωνα με την δραστηριότητα που περιγράφεται από τον Kozlowski (2010).\nΗ δραστηριότητα με τη χρήση μεταλλικών αντικειμένων αρχικά αναπτύχθηκε από την ομάδα Science Course Foundation Course Team του Ανοιχτού Πανεπιστημίου για το S100 Μάθημα, Κεφάλαιο 21 ‘Ενότητα και Ποικιλομορφία’, του οδηγού μελέτης. Αυτή η έκδοση έχει προσαρμοστεί από τον Barker (1984).\nHayes E (2011) Ένας αρχαιολόγος του γονιδιώματος: Svante Pääbo. Science in School 20.\nKozlowski C (2010) Βιοπληροφορική με μολύβι και χαρτί: κατασκευάζοντας ένα φυλογενετικό δέντρο. Science in School 17.\nw1 – Ανακτήστε φωτογραφίες των μεταλλικών αντικειμένων για να χρησιμοποιήσετε σε αυτή τη δραστηριότητα.\nTafforeau P (2007) Synchrotron light illuminates the orang-utan’s obscure origins.Science in School 5: 24-27.\nΗ ιστοσελίδα του Μουσείου Φυσικής Ιστορίας του Λονδίνου, UK, παρέχει εξαιρετικές πληροφορίες σχετικά με την εξέλιξη.\nH Δρ, Judith Philip διαθέτει μεταπτυχιακό δίπλωμα στην παθολογία, διδακτορικό δίπλωμα στην παρασιτολογία κι επιπλέον μεταπτυχιακό δίπλωμα στην επιστημονική εκπαίδευση, όλα από το Πανεπιστήμιο του Cambridge, UK. Δίδασκε βιολογία στη δευτεροβάθμια εκπαίδευση, στην Αγγλία, για τρία χρόνια. Πριν από αυτό, δίδασκε σε προπτυχιακούς φοιτητές βιολογίας, ιατρικής και κτηνιατρικής επί επτά χρόνια.\nΟ John Barker δίδασκε σε ένα σχολείο στο Λονδίνο, UK, για μία δεκαετία και στη συνέχεια δίδασκε μαθήματα του κλάδου των επιστημών, πρώτα στο Borough Road College, του Λονδίνου, και έπειτα στο Centre for Science Education, Chelsea College, στο Λονδίνο. Κατά τη διάρκεια αυτή ήταν ένα από τα μέλη που παρήγαγαν το Nuffield Advanced Biology. Ενδιαφέρεται πολύ για σεμινάρια εισαγωγικής εκπαίδευσης καθηγητών επιστήμης και ήταν υπεύθυνος του μαθήματος στο Chelsea College και, μετά από την συνένωσή τους, στο King’s College στο Λονδίνο, για πάνω από δέκα χρόνια. Τώρα είναι συνταξιούχος.\nΗ εξέλιξη είναι μία δυσνόητη έννοια. Το άρθρο περιγράφει μια ασυνήθιστη αλλά απλή δραστηριότητα τάξης, με τη χρήση φτηνών και εύκολα διαθέσιμων υλικών για τη διδασκαλία μερικών από τις βασικότερες αρχές τις εξέλιξης. Πιο συγκεκριμένα, μέσα από τη χρήση εξελικτικών δέντρων, οι μαθητές μπορούν να ερευνήσουν τα φαινόμενα της αποκλίνουσας, συγκλίνουσας και παράλληλης εξέλιξης. Είναι επίσης διασκεδαστικό!\nΕικόνα με παραδείγματα μεταλλικών αντικειμένων (PDF file)\nΛύνοντας το μυστήριο του σχηματισμού του πλανήτη μας


Έρχονται 174 νέες κλίνες ΜΕΘ-Σε ποια νοσοκομεία θα δημιουργηθούν Κύριοι των θα.θα.θα…….. Πάλι ξεχάσατε την Κεφαλονιά μας ; – Voutospress Kefalonia\nΈρχονται 174 νέες κλίνες ΜΕΘ-Σε ποια νοσοκομεία θα δημιουργηθούν Κύριοι των θα.θα.θα…….. Πάλι ξεχάσατε την Κεφαλονιά μας ;\nΕνισχύεται το Δημόσιο Σύστημα Υγείας με νέες κλίνες ΜΕΘ και ΜΑΦ\nΤελικά η περιπέτεια με τον κορονοϊό φαίνεται ότι θα έχει και τις θετικές της πλευρές, αφού το ΕΣΥ ενισχύεται με νέες κλίνες ΜΕΘ και ΜΑΦ. Άλλωστε, απεδείχθη στην πράξη ότι χωρίς κρεβάτια στην εντατική το Σύστημα Υγείας δεν μπορεί να ανταποκριθεί στις νέες ανάγκες που προκύπτουν και από την πανδημία του κορονοϊού. Όπως ανακοίνωσε το υπουργείο Υγείας, σύντομα το ΕΣΥ θα ενισχυθεί με 174 νέες κλίνες ΜΕΘ και ΜΑΦ, δωρεά του ιδρύματος, Σταύρος Νιάρχος.\nΉδη υπογράφηκαν τη Δευτέρα, 27 Ιουλίου, οι συμβάσεις διαμόρφωσης των κτιριακών εγκαταστάσεων για τη δημιουργία συνολικά 174 νέων κλινών ΜΕΘ και ΜΑΦ (155 και 19 αντίστοιχα) σε 15 νοσοκομεία του ΕΣΥ. Η διαμόρφωση των εγκαταστάσεων, ύψους 15.000.000 ευρώ, καλύπτεται από τη δωρεά του Ιδρύματος «Σταύρος Νιάρχος», στο πλαίσιο της Διεθνούς Πρωτοβουλίας Δράσης του Ιδρύματος, ύψους 100.000.000 δολαρίων, για την πανδημία της Covid-19.\nΜε τα κονδύλια που διαθέτει το Ίδρυμα καλύπτεται ο σχεδιασμός, η κατασκευή, η ανακατασκευή ή ανακαίνιση των κτιριακών εγκαταστάσεων, όπου θα εγκατασταθούν οι νέες κλίνες ΜΕΘ και ΜΑΦ.\nΤα νοσοκομεία που θα αποκτήσουν τα νέα κρεβάτια είναι τα εξής:\nΓΝ Αττικής ΚΑΤ, ΓΝΑ «Ιπποκράτειο»,\nΓΝ Λαμίας, ΓΝ Παίδων «Η Αγία Σοφία»,\nΓΝΑ «Ο Ευαγγελισμός»,\nΓΝ Πειραιά «Τζάνειο», Πανεπιστημιακό\nΓΝ Μυτιλήνης «Βοστάνειο»,\nΓΝ Θεσσαλονίκης «Ο Άγιος Δημήτριος»,\nΓΝ Θεσσαλονίκης «Γ. Γεννηματάς»,\nΓΝ Θεσσαλονίκης «Ιπποκράτειο»,\nΓΝ Ηρακλείου «Βενιζέλειο-Πανάνειο»,\nΠανεπιστημιακό ΓΝ Ηρακλείου.\nΝα σημειωθεί ότι προ κορονοϊού δεκάδες συμπολίτες μας ήταν καθημερινά σε αναμονή για ένα κρεβάτι σε εντατική, με τις λίστες πολλές φορές να μετρούν ακόμη και πάνω από 50 άτομα ημερησίως.\nΜετα το πέρας της λιτανείας του Αγίου χρέος μας ήταν να τελέσουμε επιμνημόσυνο δέηση στους…\nΓια την φετινή τουριστική σεζόν μίλησε στην εκπομπή του δημοσιογράφου Σάκη Βούτου στον Ιόνιαν Γκάλαξι…


Ρούνες: Μηνιαίες προβλέψεις Απρίλιος | Astrolife\nBrowse: Home / Ρούνες: Μηνιαίες προβλέψεις Απρίλιος\nΡούνες: Μηνιαίες προβλέψεις Απρίλιος\nPosted by Λίλιαν Σίμου on 3 Απριλίου, 2020 in Ρουνες | 1,891 Views | Leave a response\nΑπρίλιος και ο δεύτερος μήνας της Άνοιξης , ο πρώτος μετά το νέο έτος των Κελτών, σηματοδοτεί την Δύναμη του Λόγου.\nΟ Λόγος, από την απλή του έκφραση ως την βαθύτερη πνευματική, μεταφέρει δονήσεις. Οι δονήσεις συνδέονται με μηνύματα.\nΣημαντικό ρόλο παίζει η επικοινωνία μεταξύ των ανθρώπων. Ο νους διευρύνεται, εμπλουτίζουμε τη γνώση και γινόμαστε περισσότερο ευέλικτοι στο διαφορετικό.\nΟ μήνας αυτός συνδέεται με την κίνηση και τον αέρα. Έχουμε ανάγκη από περισσότερη κίνηση, προφανώς γιατί ήδη τα κρύα του χειμώνα απομακρύνονται και ο ήλιος μας οδηγεί σε αλλαγή διάθεσης. Θέλουμε να έρθουμε σε επαφή και επικοινωνία με άλλους ανθρώπους, να επισκεφθούμε φίλους, γνωστούς, να κάνουμε περισσότερες εξόδους.\nΣε ένα βαθύτερο πεδίο ανάγνωσης, ο μήνας έχει την έννοια του Αγγελιοφόρου, που μεταφέρει μηνύματα, δώρα ψυχής και πνευματικής καθοδήγησης.\nΟι δυσκολίες που θα προκύψουν, δεν πρέπει να μας αποθαρρύνουν, καθώς τα πράγματα δεν είναι «άσπρα ή μαύρα».\nΚάποια μηνύματα μας αρέσουν και εξυπηρετούν τις ανάγκες μας, ενώ άλλα δεν μας είναι αποδεκτά. Όλα όμως είναι χρήσιμα, προκειμένου να ανακαλύψουμε την κρυμμένη ευλογία που μπορεί να υπάρχει. Κάποιες φορές, τα εμπόδια είναι προς όφελός μας, είτε γιατί δεν μας ταιριάζει κάποιο έργο που προσπαθούμε να ολοκληρώσουμε, είτε γιατί δεν είναι η κατάλληλη στιγμή να ολοκληρωθεί.\nΑυτή η εποχή λειτουργεί ως εκπαίδευση, επομένως κάθε γεγονός μας διδάσκει και μας εξελίσσει. Είναι η μήνας της γνώσης, της ανάπτυξης, της δύναμης να τροφοδοτήσουμε τον εαυτό μας (πνευματικά, ψυχικά, σωματικά) και να τροφοδοτήσουμε το έργο που μας ενδιαφέρει, τη σχέση που μας ενδιαφέρει.\nΒοηθώντας τον εαυτό μας, θα φανούμε χρήσιμοι και προς τους άλλους.\nΟ Απρίλιος είναι μία στροφή για μας, σε ό,τι θα θέλαμε να κινηθεί, να κινητοποιηθεί, να αλλάξει και να εξελιχθεί.\nΜε άφθονη ενέργεια, δύναμη, επιτυχία, καθαρή σκέψη, αυτοπεποίθηση, θα προχωρήσουμε προς την επιτυχία του έργου μας.\nΊσως αισθανθούμε πως ορμητικά κύματα δονήσεων, ταράζουν τη ζωή μας και την καθημερινότητά μας. Θα βοηθηθούμε να κρατήσουμε αποστάσεις από εκείνους που μας απομυζούν ενέργεια ή είναι τοξικοί.\nΣυνειδητοποιώντας πως όλα κάνουν τον κύκλο τους και πρέπει να δράσουμε δίχως επιθετικότητα, παραμένουμε στο στόχο και θα μπορέσουμε να αναγνωρίσουμε την εσωτερική μας δύναμη για να τη χρησιμοποιήσουμε θετικά.\nSun 11° Leo 59' 10"\nMoon 21° Gemini 03' 12"\nMercury 14° Leo 48' 41"\nVenus 15° Virgo 41' 47"\nMars 03° Virgo 19' 17"\nJupiter 29° Aquarius 14' 53" R\nSaturn 10° Aquarius 02' 40" R


Μάνος Χατζιδάκις (1925 – 1994) ο οικουμενικός ξανθιώτης - Sparmatseto\nΑκούγαμε από νέοι τραγούδια του Χατζιδάκι, από το ραδιόφωνο, χωρίς πάντοτε να γνωρίζουμε ότι είναι δικά του. Όταν άρχισα να ασχολούμαι συστηματικά με τη Θρακική Λογοτεχνία, συγκέντρωνα στοιχεία και για τον Μάνο, τον οποίο ενέτασσα στην ξανθιώτικη δημιουργία – ανάμεσα στους πολλούς / πολλές απόδημους των μεγάλων κέντρων. Έτσι δικαιωματικά αναφέρομαι στην ποίηση του Χατζιδάκι στη Συνοπτική Ιστορία της Θρακικής Λογοτεχνίας, που είναι η πρώτη συστηματική σχετική εργασία μου, δημοσιευμένη το 1982.\nΚαι ο Μάνος, όμως, πάντοτε αναφερόταν με καμάρι στη γενέτειρά του. Στο «Αυτοβιογραφικό» του γράφει:\n«Γεννήθηκα στις 23 του Οκτώβρη του 1925 στην Ξάνθη τη διατηρητέα κι όχι την άλλη τη φριχτή που χτίστηκε μεταγενέστερα από τους εσωτερικούς της ενδοχώρας μετανάστες. Η συνύπαρξη εκείνο τον καιρό ενός αντιτύπου της μπελ-επόκ, με αυθεντικούς τούρκικους μιναρέδες, έδιναν χρώμα και περιεχόμενο σε μια κοινωνία-πανσπερμία απ’ όλες τις γωνιές της Ελλαδικής γης, που συμπτωματικά βρέθηκε να ζει σε ακριτική περιοχή και να χορεύει τσάρλεστον στις δημόσιες πλατείες […]Προσπάθησα όλον το καιρό που μέναμε στην Ξάνθη να γνωρίσω σε βάθος τους γονείς μου και να εξαφανίσω την αδελφή μου. Δεν τα κατάφερα και τα δύο. Έτσι μετακομίσαμε το ’32 στην Αθήνα όπου δεν στάθηκε δυνατόν να λησμονήσω την αποτυχία μου […] Ταξίδεψα πολύ και αυτό με βοήθησε ν’ αντιληφθώ πώς η βλακεία δεν ήταν αποκλειστικόν του τόπου μας προϊόν, όπως περήφανα ισχυρίζονται κι αποδεικνύουν συνεχώς οι έλληνες σωβινιστές και της εθνικοφροσύνης οι εραστές».\nΟ Μάνος είναι περισσότερο γνωστός σε όλη την οικουμένη για το πλούσιο και ποικίλο μουσικό του έργο: 61 έργα για το θέατρο, 10 έργα για το αρχαίο δράμα, 77 έργα για τον κινηματογράφο, 11 οργανικά έργα, 36 κύκλους τραγουδιών και έργα για φωνή, 16 μπαλέτα και 3 όπερες. Κάποια από τα έργα αυτά είναι ανέκδοτα ή ανολοκλήρωτα.\nΟ Μάνος Χατζιδάκις όλα όσα πίστευε, πάσχισε να τα κάνει έργο. “Μουσικήν ποίει και εργάζου”. Μουσική, ποίηση, πολιτιστικά έργα υποδομής – θεωρία και πράξη του πολιτισμού. Χαρακτηριστικό παράδειγμα το Τρίτο Πρόγραμμα.\nΒλέπουμε τον Μάνο Χατζιδάκι, τον ξανθιώτη να συναιρεί Δύση και Ανατολή, Θράκη και Κρήτη, τον οικουμενικό δηλονότι, που αναμειγνύει όλα τα είδη λόγου και τέχνης. Με έναν ριζοσπαστικό πολιτικό λόγο.\nΣτην προσέγγισή μας αυτή συναινεί ο ίδιος ο Μάνος με τα βιβλία που έχει κυκλοφορήσει σχετικά.\nΤο 1980 κυκλοφόρησε το βιβλίο “Σχόλια του Τρίτου” με 35 κείμενα που μεταδόθηκαν από το Τρίτο Πρόγραμμα της Ραδιοφωνίας στο διάστημα ενός έτους, Απρίλιος 1979 – Απρίλιος 1980. Το 1988 κυκλοφόρησε ο τόμος “Ο Καθρέφτης και το Μαχαίρι” με 36 κείμενα δημοσιευμένα σε περιοδικά και εφημερίδες. Οφείλουμε ως συμπληρωματικό υλικό να συνυπολογίσουμε και τα μελοποιημένα από τον ίδιο ποιήματα διαφόρων ελλήνων ποιητών.\nΟ Μάνος Χατζιδάκις στην ποίησή του είναι επηρεασμένος από την εποχή του, τους τόπους και τους ανθρώπους που γνώρισε. Ώρες ώρες έχει απηχήσεις του Λόρκα, με έντονη εικονιστική διάθεση, με ρομαντική μελαγχολία και αγάπη των ξένων, όντας και ο ίδιος ξένος και μετανάστης. Οι τρόποι της Αμερικής, ο έρωτας και ο θάνατος είναι άξονες στους οποίους επανέρχεται με συντομία συχνά, συμπύκνωση και χιούμορ. Το κυρίαρχο θέμα της ποίησης του Μάνου είναι οι ανθρώπινες σχέσεις, και ως ζητούμενο και ως κατάσταση. Το φευγαλέο της ευτυχίας και το εύθραυστο της ύπαρξης. Αμφίθυμη κίνηση μεταξύ κόλασης και παράδεισου.\nΚαι ένα ποίημά του αφιερωμένο – στον Οδυσσέα Ελύτη\nΜάνος Χατζιδάκις, ο δημιουργός. Από τη χώρα του Ορφέα στην ορχήστρα του Σύμπαντος.\nΒασίλειος Μακέδος 31 Ιανουαρίου 2022 4 Φεβρουαρίου 2022


Τσίπρας: Οι Τράπεζες θα ανοίξουν μόλις έρθουμε σε συμφωνία | eReportaz\nΤσίπρας: Οι Τράπεζες θα ανοίξουν μόλις έρθουμε σε συμφωνία\n«Μόλις ανακοινώσαμε το δημοψήφισμα τότε υπήρξαν προτάσεις. Πριν πάει ο λαός στην κάλπη, βλέπουμε αντιδράσεις θετικές», δήλωσε ο Αλέξης Τσίπρας, στη συνέντευξή του στον ANT1.\nΕρωτώμενος γιατί δεν διεξήχθη νωρίτερα το δημοψήφισμα και πήγαμε σε capital controls, ο πρωθυπουργός παραδέχτηκε πως πράγματι υπήρξαν «εικόνες ντροπής για τη χώρα μας».\n«Αυτό συνέβη γιατί η ΕΚΤ διέκοψε τη ρευστότητα, διότι το Eurogroup απέρριψε ένα απολύτως εύλογο αίτημα να δοθεί ολιγοήμερη παράταση», είπε και πρόσθεσε πως:\n«Ήταν μια αντίδραση εκδικητική γιατί οι υπουργοί Οικονομικών του Eurogroup δεν δίνουν το δικαίωμα στον ελληνικό λαό να προσφύγει στη δημοκρατική διαδικασία χωρίς παρεμβάσεις. Βλέπουμε ένα όργιο παρεμβάσεων και τρομοκράτησης του ελληνικού λαού», τόνισε και εξήγησε πως το δημοψήφισμα γίνεται τώρα γιατί «δεν είχαμε τελεσίγραφο πριν από 2 μήνες».\n«Πού είναι ο σεβασμός στη δημοκρατία;» αναρωτήθηκε ο πρωθυπουργός και συνέχισε: «Για μένα αυτή η προσπάθεια των τελευταίων 5 μηνών, έχει μια ισχυρή παρακαταθήκη. Πρόκειται περί μίας αναμέτρησης του Δαυίδ με το Γολιάθ. Έχουμε το δίκιο με το μέρος μας. Η Ελλάδα έχει δίκιο».\n«Δεν έχω καμία αμφιβολία ότι αυτό που συνέβη την Κυριακή με απόφαση της ΕΚΤ να παγώσει τη ρευστότητα, είναι μια απόφαση που δημιουργεί σοβαρά προβλήματα στην οικονομία. Τα προβλήματα αυτά δεν θα διαρκέσουν πολύ. Είναι σημαντικότερο να πάρουμε βιώσιμη λύση που θα δώσει τη δυνατότητα στους ανθρώπους που ταλαιπωρούνται στις ουρές και τα ΑΤΜ γνωρίζουν ότι αγωνιζόμαστε για βιώσιμη και αξιοπρεπή λύση», δήλωσε ο κ. Τσίπρας, αν και παραδέχτηκε ότι «η ΕΚΤ έπραξε με βάση τους κανόνες, μετά την απόφαση του Eurogroup».\n«Οι τράπεζες θα ξανανοίξουν με συμφωνία. Είτε με συμφωνία αν υπερισχύσει το «ναι» που δεν θα είναι βιώσιμη, αλλά αν αυτή είναι η επιλογή του ελληνικού λαού θα τη σεβαστούμε. Εάν επικρατήσει το όχι, εγώ την επόμενη μέρα θα βρίσκομαι σε Βρυξέλλες για να υπάρξει συμφωνία που υπόσχομαι ότι θα υπάρξει σύντομα», δήλωσε.\nΣε ερώτηση για την επόμενη μέρα μετά από ένα ενδεχόμενο «ναι» στο δημοψήφισμα, ο κ. Τσίπρας απάντησε ως προς το τι θα πράξει: «Θα παραμείνω εκ του ρόλου μου θεσμικός εγγυητής της εφαρμογής του Συντάγματος και θα προχωρήσουν οι διαδικασίες εκείνες που προβλέπει το Σύνταγμα».


Αλ. Τσίπρας: "Όσοι παλεύουν για να μην κλείσει η αξιόλογηση, θα απογοητευτούν"\nΕξαπέλυσε δριμεία επίθεση στον Κυριάκο Μητσοτάκη και τη στάση της ΝΔ, σημειώνοντας ότι στην επικείμενη επίσκεψη του στη Γερμανία και τις επαφές του με την 'Α. Μέρκελ και τον Β. Σόιμπλε, υποθέτει πως η «γραμμή» του θα είναι αυτή που δημόσια έχει διατυπώσει ο αντιπρόεδρος του κόμματος, για αποτυχία της αξιολόγησης ώστε να φύγει ο ΣΥΡΙΖΑ και να ανέβει στην εξουσία η ΝΔ. Σημείωσε ότι ο κ. Μητσοτάκης δεν αρκεί με τις θέσεις του να γίνει αρεστός στον κ. Σόιμπλε, αλλά στον ελληνικό λαό και με αυτόν τον τρόπο αυτό δεν θα γίνει.\nΑπό την άλλη, είπε, στην Ευρώπη, ενώ όλοι κατανοούν ότι η γενναία απομείωση του χρέους είναι κάτι αυτονόητο και αργά ή γρήγορα θα συμβεί, αρνούνται να το αποφασίσουν πριν από τις κρίσιμες αναμετρήσεις σε Ολλανδία, Γαλλία, Γερμανία φοβούμενοι την άνοδο της ακροδεξιάς. «Πρόκειται για στενόμυαλη λογική γιατί η ακροδεξιά θα ανεβαίνει όσο θα υιοθετείται από τις κυρίαρχες δυνάμεις η δική της ατζέντα». Τόνισε ότι, όμως, και το ΔΝΤ δεν δείχνει να έχει το θάρρος της γνώμης του, και πως δεν θα φοβόταν να πει ο ίδιος ότι ορισμένα στελέχη του προτιμούν να παίζουν προσωπικά παιχνίδια.\nΑσκώντας δριμεία κριτική στον πρόεδρο της ΝΔ, είπε ενόψει της επίσκεψης του στη Γερμανία για επαφές με Μέρκελ και Σόιμπλε, πως δεν γνωρίζει τι θα τους πει, διότι ο κ. Μητσοτάκης δεν ήρθε σε επαφή μαζί του και δεν ζήτησε καμία ενημέρωση. «Το μόνο που δεν θα αναφέρει είναι το ζήτημα της έκδοσης του κ. Χριστοφοράκου», σχολίασε δηκτικά.\nΤόνισε ότι το μόνο που ξέρουμε για τις θέσεις του κ. Μητσοτάκη, είναι αυτά που έχει πει δημόσια ο αντιπρόεδρος του κόμματος, 'Α. Γεωργιάδης ότι δεν θέλουν να κλείσει η αξιολόγηση, θέλουν να πέσει η κυβέρνηση για να έρθουν στα πράγματα. «Υποθέτω με αυτή τη γραμμή πάει στη Γερμανία», είπε και τόνισε ότι πρέπει να γίνει απολύτως σαφές ποιος παλεύει για την έξοδο από την κρίση και ποιος δίνει διαρκώς διαπιστευτήρια υποταγής μήπως και καταφέρει να έρθει στην εξουσία με τη στήριξη των πιστωτών μας. Είπε ότι η ΝΔ είναι η μόνη στην Ευρώπη που εγκαλεί την κυβέρνηση για καθυστέρηση και πως το πρόβλημα δεν είναι το χρέος αλλά το έλλειμμα ανταγωνιστικότητας. Το ίδιο νομίζω λέει και ο κ. Σόιμπλε, είπε ο πρωθυπουργός και πρόσθεσε: «Φαντάζομαι θα του το πει κι από κοντά τώρα στη Γερμανία», για να σχολιάσει «μόνο που δεν αρκεί να γίνει αρεστός στον κ. Σόιμπλε, αλλά στον ελληνικό λαό».\nΞεκαθάρισε ότι δεν θα υπάρξει καμιά ανοχή σε τυχόν φαινόμενα λιγοστά που ακυρώνουν το ηθικό πλεονέκτημα της Αριστεράς. «Κανένας πονηρούλης δεν θα αφήσουμε να χρησιμοποιήσει κανένα νομιμοφανές μέσο για ίδιον όφελος. Αυτά έχουν τελειώσει». Ζήτησε από τους υπουργούς και τα αρμόδια όργανα του κόμματος να μη δείξουν καμιά επιείκεια, καμιά ανοχή. Είπε πως δεν αναφέρεται σε πεπραγμένα, αλλά ότι και μόνο που κάποιοι σκέφτηκαν να προσβάλλουν τους ηθικούς κώδικες της Αριστεράς δεν τους επιτρέπεται να έχουν τον τιμητικό ρόλο του μέλους του κόμματος. [ΑΠΕ-ΜΠΕ]\nMore in this category: « Σε δομές φιλοξενίας μεταφέρονται από το ΕΚΑΒ άτομα που ανήκουν σε ευπαθείς ομάδες έως την λήξη της επιχείρησης 'Αρχισε η διαδικασία απομάκρυνσης 72.000 κατοίκων από τη ζώνη εκκένωσης στο Κορδελιό »


Κατερίνα Ζαρίφη - Τα σχόλια της για το κορμί του Παύλου Σταματόπουλου: «Γύρνα πίσω» : Celebrity News - yupiii.gr\nCelebrity News|22.08.2019 |18:10|\nΤα σχόλια της για το κορμί του Παύλου Σταματόπουλου: «Γύρνα πίσω»\nΤο κορμί του συμπαρουσιαστή της θέλησε να σχολιάσει η Κατερίνα Ζαρίφη.\nΣε μια από ενότητες της εκπομπής «Καλοκαίρι #not», η παρουσιάστρια και οι συνεργάτες της σχολιάζουν κάποιες φωτογραφίες από το Instagram. Όμως μια από αυτές ήταν και του Παύλου Σταματόπουλου, ο οποίος απουσιάζει αυτή την εβδομάδα από την εκπομπή.\nΔες παραπάνω το αστείο βίντεο!\nΚατερίνα Ζαρίφη, Παύλος Σταματόπουλος


Έφτασαν τα χάπια για τον κορωνοϊό - Trakya'nın Sesi\nΑπό την Παρασκευή ξεκινούν οι αιτήσεις για θεραπεία της Covid-19 με τα νέα αντι-ιικά χάπια. Επειδή τα σκευάσματα της εταιρείας Merck δεν έχουν ακόμα εγκριθεί από τον Ευρωπαϊκό Οργανισμό Φαρμάκων, οι ασθενείς θα καλούνται να δώσουν γραπτώς τη συναίνεσή τους για τη λήψη αυτής της θεραπείας.\nΕλλάδα έχει παραλάβει ήδη περίπου 6.000 συσκευασίες χαπιών Μolnupiravir από τις 10.000 που της αναλογούν και που προέρχονται από τον Ευρωπαϊκό Μηχανισμό Στήριξης για την πανδημία.\nΗ διάθεση των σκευασμάτων θα πραγματοποιείται μέσω δικτύου νοσοκομείων και μέσω των φαρμακείων του ΕΟΠΥΥ. Για τη χορήγησή τους θα ισχύουν τα ίδια κριτήρια που εφαρμόζονται και για τη λήψη μονοκλωνικών αντισωμάτων.\nΗ μολνοπιραβίρη είναι ένα αντι-ιικό φάρμακο που, αντί να μπλοκάρει τον πολλαπλασιασμό του γενετικού υλικού του ιού, όπως άλλα αντι-ιικά φάρμακα, «εξαναγκάζει» τον ιό να μεταλλαχθεί σε μορφές που δεν είναι βιώσιμες. Αυτό θεωρητικά έχει ως αποτέλεσμα να μπορεί να μπλοκάρει ακόμα και την ικανότητα του ιού να αναπτύξει αντοχή μέσω μεταλλάξεων.\nETİKETLER: χάπια για τον κορωνοϊό


ΑΝΤΙ - ΤΥΠΟΣ: Ο Καβαλιώτης Κ. Μορφίδης υποψήφιος περιφερειάρχης ΑΜΘ του ΣΥΡΙΖΑ\nΟ Καβαλιώτης Κ. Μορφίδης υποψήφιος περιφερειάρχης ΑΜΘ του ΣΥΡΙΖΑ\nΜε την ολοκλήρωση των εργασιών της διήμερης συνεδρίασης της Κεντρικής Επιτροπής του ΣΥΡΙΖΑ – ΕΚΜ και μετά από ψηφοφορία το κόμμα ανακοίνωσε τους υποψηφίους περιφερειάρχες που στηρίζει στις 13 περιφέρειες της χώρας. Υποψήφιος περιφερειάρχης Ανατολικής Μακεδονίας- Θράκης αναδείχθηκε ο γραμματέας της Νομαρχιακής Επιτροπής Καβάλας του ΣΥΡΙΖΑ Κώστας Μορφίδης.\nΟ ίδιος, εδώ και μια εβδομάδα έκανε επισήμως γνωστό το ενδιαφέρον του να ηγηθεί του περιφερειακού ψηφοδελτίου, και, μάλιστα, κατά δήλωσή του στην εφημερίδα "Νέα Εγνατία" προηγήθηκε συνάντησή του με τον βουλευτή Δράμας του ΣΥΡΙΖΑ Χρήστο Καραγιαννίδη, ο οποίος φέρονταν το προηγούμενο διάστημα ο επικρατέστερος για τη θέση του υποψηφίου περιφερειάρχη Ανατολικής Μακεδονίας – Θράκης. «Τα συζητήσαμε με τον κ. Καραγιαννίδη, συμφώνησε και ο ίδιος με την υποψηφιότητά μου και τότε άρχισα, τόσο τις διεργασίες με τα κεντρικά όργανα, όσο και τις επαφές μου με πρόσωπα που γνωρίζουν τα της περιφέρειας και των περιφερειακών εκλογών».\n«Η πολιτική της κυβέρνησης ευνοεί την υποψηφιότητά μας»\nΌπως υπογράμμισε ο κ. Μορφίδης στυην Καβαλιώτικη εφημερίδα: « Ήδη έχω συζητήσει με όλους όσους συμμετείχαν στο ψηφοδέλτιο του Δημήτρη Χαρίτου, ο οποίος πάλεψε μόνος του. Τα πράγματα είναι διαφορετικά σήμερα. Η πολιτική της κυβέρνησης ευνοεί την υποστήριξη της υποψηφιότητάς μου από το σύνολο της κοινωνίας που αντιτίθεται στα μνημόνια. Υπηρετώ μια συλλογικότητα που στηρίζει την πολιτική κατά των μνημονίων, άρα θεωρώ ότι υπάρχει η προοπτική και το έδαφος για ευρύτερο πλαίσιο υποστήριξης της υποψηφιότητάς μας».\nΔεν φοβάται τον «υπερκομματικό» Γιαννακίδη\nΕρωτηθείς ο κ. Μορφίδης εάν εκτιμά ότι η μάχη θα είναι δύσκολη, επειδή θα έχει απέναντί του, μεταξύ των άλλων υποψηφίων περιφερειαρχών και τον νυν περιφερειάρχη ΑΜ- Θ. Άρη Γιαννακίδη, ο οποίος επένδυσε στο υπερκομματικό του προφίλ, δήλωσε: «Το θέμα δεν είναι τα πρόσωπα. Ο κ. Γιαννακίδης μπορεί να είναι εν ενεργεία περιφερειάρχης, όμως υπηρετεί την πολιτική της κυβέρνησης. Εμείς λέμε- και το τόνισε και ο πρόεδρός μας αυτό κατά τη διάρκεια της ομιλίας του- ότι η μάχη δεν είναι αυτοδιοικητική, αλλά πολιτική.\nΓια μας οι περιφερειακές εκλογές, όπως και οι ευρωεκλογές, είναι δημοψήφισμα. Με την έννοια αυτή, ο συνδυασμός μας, πιστεύω ότι διατηρεί το πλεονέκτημα στις περιφερειακές εκλογές». Ο κ. Μορφίδης ρωτήθηκε εάν κατά την άποψή του υπάρχει κάποια ή κάποιες Περιφερειακές Ενότητες πιο «δύσκολες» για το συνδυασμό του και απάντησε: « Όχι, δεν ξεχωρίζω κάποια Περιφερειακή Ενότητα για το βαθμό δυσκολίας της. Σας είπα, οι συνθήκες ευνοούν να εκδηλωθεί στις κάλπες η οργή και η αγανάκτηση της κοινωνίας απέναντι στις αδιέξοδες πολιτικές της κυβέρνησης. Για μένα ο αγώνας αρχίζει από αύριο (χθες) με πρώτη επίσκεψή μου στην Ξάνθη». Να σημειωθεί ότι ανάμεσα στις επαφές που ήδη έκανε ο κ. Μορφίδης από τη στιγμή που αποφάσισε ότι θέλει να ηγηθεί του συνδυασμού, ήταν και αυτές με τους γραμματείς των Νομαρχιακών Επιτροπών του ΣΥΡΙΖΑ στις Περιφερειακές Ενότητες της ΑΜ-Θ.\n«Δεν θα είμαι μόνος μου»\nΌσον αφορά το πώς θα κινηθεί προεκλογικά στη προσπάθειά του να προσεγγίσει τους πολίτες της περιφέρειας ο κ. Μορφίδης, απάντησε: «Δεν θα είμαι μόνος μου. Η κεντρική κατεύθυνση είναι να συσταθούν εξειδικευμένες ομάδες, με επιστήμονες και γνώστες των περιφερειακών πραγμάτων, οι οποίες θα στηρίξουν τους υποψήφιους περιφερειάρχες. Θα έλεγα ότι η ομάδα που θα συσταθεί για την περιφέρεια Ανατολικής Μακεδονίας – Θράκης σε λίγο καιρό θα βρίσκεται σχεδόν μόνιμα εδώ».\nΜε πληροφορίες από την εφ. "Νέα Εγνατία" Καβάλας\nΑναρτήθηκε από Πανταζίδης Γιώργος στις 3:50:00 μ.μ.


Τα 5 καλύτερα παραθαλάσσια ξενοδοχεία - Aci Castello\nΤα καλύτερα παραθαλάσσια ξενοδοχεία - Aci Castello, Ιταλία\nAci Castello - Παραθαλάσσια ξενοδοχεία\nΕιδοποίηση τιμών: Aci Castello: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nAci Castello: Άλλα ξενοδοχεία εκεί κοντά (14)\n3,2 χλμ. από Aci Castello\nΝο 28 από 49 ξενοδοχεία: Κατάνια\n3,5 χλμ. από Aci Castello\nΝο 44 από 128 ειδικά καταλύματα: Κατάνια\n2,0 χλμ. από Aci Castello\nΝο 213 από 359 B&B: Κατάνια\n2,8 χλμ. από Aci Castello\nΝο 134 από 359 B&B: Κατάνια\nΝο 95 από 359 B&B: Κατάνια\n2,9 χλμ. από Aci Castello\nΝο 273 από 359 B&B: Κατάνια\n3,0 χλμ. από Aci Castello\nΝο 62 από 359 B&B: Κατάνια\nΝο 302 από 359 B&B: Κατάνια\nΝο 105 από 359 B&B: Κατάνια\n3,1 χλμ. από Aci Castello\nΝο 131 από 359 B&B: Κατάνια\nΝο 88 από 359 B&B: Κατάνια\nΝο 86 από 359 B&B: Κατάνια